text: er fremstillet af bomuldsgarn henhørende under pos. 5205 og stof af syntetiske fibre henhørende under pos. 5407, og det tuftede tekstilstof er derfor et blandet produkt.Eksempel:Et tuftet tæppe, der er fremstillet af garn af regenererede fibre og bomuldsgarn og med en bagbeklædning af jute, er et blandet produkt, fordi der er anvendt tre basistekstilmaterialer. Således kan materialer uden oprindelsesstatus, der indgår på et senere stadium i fremstillingen end reglen tillader det, anvendes, forudsat at den samlede vægt ikke overstiger 10 vægtprocent af tæppets tekstilmaterialer. Således kan både jutebagbeklædningen og/eller garnet af regenererede fibre indføres på dette fremstillingsstadium, forudsat at vægtbetingelserne er opfyldt.5.3. For produkter, hvori der indgår »garn af fremstillet polyurethan opdelt af fleksible polyestersegmenter, også overspundet«, er tolerancen 20 % med hensyn til dette garn.5.4. For produkter, hvori der indgår »strimler bestående af en kerne af aluminiumsfolie eller en kerne af plastfolie, også beklædt med aluminiumspulver, af bredde på 5 mm og derunder, der ved hjælp af et klæbemiddel er anbragt mellem to lag plastfolie«, er tolerancen 30 % med hensyn til denne strimmel.Note 6: 6.1. For de tekstilvarer, der i listen er markeret med en fodnote med henvisning til denne note, kan tekstilmaterialer med undtagelse af for og mellemfor, som ikke opfylder reglen i listen i kolonne 3 for det fremstillede produkt, anvendes, forudsat at de er tariferet under en anden position end produktet, og at deres værdi ikke overstiger 8 % af prisen ab fabrik for produktet.6.2. Materialer, der ikke tariferes under kapitel 50-63, kan anvendes frit til fremstilling af tekstilvarer, uanset om de indeholder tekstilmaterialer, jf. dog note 6.3.Eksempel:Hedder det i en regel på listen, at der skal anvendes garn til en bestemt tekstilgenstand som f.eks. benklæder, forhindrer dette ikke, at der kan anvendes metalgenstande som f.eks. knapper, da knapper ikke tariferes under kapitel 50-63. Af samme årsag forhindrer det heller ikke, at der kan anvendes lynlåse, selv om lynlåse i almindelighed indeholder tekstilmaterialer.6.3. Når der gælder en procentregel, skal der tages hensyn til værdien af materialer, der ikke henhører under kapitel 50-63, ved beregningen af værdien af de medgåede materialer, som ikke har oprindelsesstatus.Note 7: 7.1. Som »specifikke processer« (pos. ex 2707, 2713, 2714 og 2715, ex 2901, ex 2902 og ex 3403) betragtes:a) vakuumdestillationb) gendestillation i videre fraktioner (1)c) krakningd) reformninge) ekstraktion med selektive opløsningsmidlerf) processer, der består i følgende behandlinger: behandling med koncentreret svovlsyre, rygende svovlsyre eller svovldioxid og efterfølgende naturalisering med alkalier samt blegning og rensning med naturligt aktive jordarter, aktiverede jordarter, aktiveret kul eller bauxitg) polymerisationh) alkyleringi) isomerisation.7.2. Som »specifikke processer« (pos. 2710, 2711 og 2712) betragtes:a) vakuumdestillationb) gendestillation i videre fraktioner (2)c) krakningd) reformninge) ekstraktion med selektive opløsningsmidlerf) behandling med koncentreret svovlsyre, rygende svovlsyre eller svovldioxid og efterfølgende neutralisering med alkalier samt blegning og rensning med naturligt aktive jordarter, aktiverede jordarter, aktiveret kul eller bauxitg) polymerisationh) alkyleringij) isomerisationk) kun for tunge olier henhørende under pos. ex 2710: afsvovling ved anvendelse af hydrogen, når varernes svovlindhold derved reduceres med mindst 85 % (metode ASTM D 1266-59 T)l) kun for produkter henhørende


text: under pos. 2710: afparaffinering, dog ikke ved simpel filtreringm) kun for tunge olier henhørende under pos. 2710: hydrogenbehandling - dog ikke afsvovling - ved hvilken hydrogenet ved et tryk på over 20 bar og en temperatur på over 250 °C deltager aktivt i en kemisk reaktion ved hjælp af en katalysator. Efterfølgende hydrogenbehandling af smøreolier henhørende under pos. ex 2710 (hydrofinishing, f.eks. affarvning) med henblik på forbedring af farven eller stabiliteten betragtes ikke som særlige processern) kun for brændselsolier henhørende under pos. ex 2710: atmosfærisk destillation, når der ved destillation efter ASTM D 86 op til 300 °C overdestilleres mindre end 30 rumfangsprocent (herunder tab ved destillation)o) kun for andre tunge olier end gasolier og brændselsolier henhørende under pos. ex 2710: bearbejdning ved elektrisk højfrekvensudladning.7.3. For pos. ex 2707, 2713, 2714, 2715, ex 2901, ex 2902 og ex 3403 giver simple arbejdsprocesser, såsom rensning, klaring, udblødning, udskilning af vand, filtrering, farvning, mærkning, opnåelse af et givet svovlindhold ved blanding af produkter med forskelligt svovlindhold og alle kombinationer af disse arbejdsprocesser eller lignende arbejdsprocesser, ikke oprindelsesstatus.(1) Der henvises til de forklarende bemærkninger, supplerende bestemmelse 4b, til kapitel 27 i den kombinerede nomenklatur.(2) Der henvises til de forklarende bemærkninger, supplerende bestemmelse 4b, til kapitel 27 i den kombinerede nomenklatur.BILAG II LISTE OVER BEARBEJDNINGER ELLER FORARBEJDNINGER, SOM MATERIALER UDEN OPRINDELSESSTATUS SKAL UNDERGÅ, FOR AT DEN FREMSTILLEDE VARE KAN FÅ OPRINDELSESSTATUS De på listen anførte varer er ikke alle omfattet af aftalen. Det er derfor nødvendigt at konsultere aftalens andre dele.>TABELPOSITION>BILAG III VARECERTIFIKAT EUR.1 OG ANMODNING OM VARECERTIFIKAT EUR.1 Trykningsinstruks 1. Formularens format er 210 × 297 mm, idet en maksimal afvigelse på minus 5 mm og plus 8 mm i længden tillades. Der skal anvendes hvidt, træfrit og skrivefast papir med en vægt på mindst 25 g pr. m2. Det skal forsynes med guillochetryk i bunden i grøn farve, som gør al forfalskning ved hjælp af mekaniske eller kemiske midler synlig.2. De kompetente myndigheder i EF-medlemsstaterne og Island kan forbeholde sig ret til selv at trykke formularerne eller overlade trykningen til trykkerier, som de har godkendt. I sidstnævnte tilfælde skal hver formular forsynes med en bemærkning om godkendelsen. Hver formular skal forsynes med trykkeriets navn og adresse eller et mærke, som gør det muligt at identificere trykkeriet. Den skal desuden forsynes med et påtrykt eller på anden måde anført løbenummer, der tjener til identifikation.>REFERENCE TIL EN GRAFIK>>REFERENCE TIL EN GRAFIK>>REFERENCE TIL EN GRAFIK>>REFERENCE TIL EN GRAFIK>Bilag IV FAKTURAERKLÆRING >START GRAFIK>Fakturaerklæringen, hvis tekst er angivet i det følgende, udfærdiges i overensstemmelse med fodnoterne. Det er dog ikke nødvendigt at gengive fodnoterne.DanskEksportøren af varer, der er omfattet af nærværende dokument (toldmyndighedernes tilladelse nr. . . . (1)), erklærer, at varerne, medmindre andet tydeligt er angivet, har præferenceoprindelse i . . . (2).SpanskEl exportador de los productos incluidos en el presente documento (autorización aduanera no . . . (1)) declara que, salvo indicación en sentido contrario, estos productos gozan de un origen preferencial . . . (2).TyskDer Ausführer (Ermächtigter Ausführer; Bewilligungs-Nr. . . . (1)) der

type: contracts

jurisdiction: EU


text: Waren, auf die sich dieses Handelspapier bezieht, erklärt, daß diese Waren, soweit nicht anders angegeben, präferenzbegünstigte . . .-Ursprungswaren sind (2).GræskÏ åîáãùãÝáò ôùí ðñïúüíôùí ðïõ êáëýðôïíôáé áðü ôï ðáñüí Ýããñáöï (Üäåéá ôåëùíåßïõ õð' áñéè. . . . (1)) dhl ́vnei óti, ektów eán dnl ́vnetai saf ́vw állvw, ta proïónta aztá eínai protimhsiak ́hw katagvg ́hw . . . (2).EngelskThe exporter of the products covered by this document (customs authorization No . . . (1)) declares that, except where otherwise clearly indicated, these products are of . . . preferential origin (2).FranskL'exportateur des produits couverts par le présent document (autorisation douanière no . . . (1)) déclare que, sauf indication claire du contraire, ces produits ont l'origine préférentielle . . . (2).ItalienskL'esportatore delle merci contemplate nel presente documento (autorizzazione doganale n. . . . (1)) dichiara che, salvo indicazione contraria, le merci sono di origine preferenziale . . . (2).NederlandskDe exporteur van de goederen waarop dit document van toepassing is (douanevergunning nr. . . . (1)), verklaart dat, behoudens uitdrukkelijke andersluidende vermelding, deze goederen van preferentiële . . .-oorsprong zijn (2).PortugisiskO abaixo assinado, exportador dos produtos cobertos pelo presente documento (autorização aduaneira no . . . (1)), declara que, salvo expressamente indicado em contrário, estes produtos são de origem preferencial . . . (2).(1) Hvis fakturaerklæringen udfærdiges af en godkendt eksportør i medfør af artikel 22 i protokollen, skal den godkendte eksportør anføre nummeret på toldmyndighedernes tilladelse her. Hvis fakturaerklæringen ikke udfærdiges af en godkendt eksportør, kan ordlyden i parentes udelades, eller eksportøren kan undlade at udfylde feltet.(2) Her angives præferenceoprindelsen. Hvis fakturaerklæringen helt eller delvis vedrører produkter med oprindelse i Ceuta og Melilla i henhold til artikel 37 i protokollen, skal eksportøren tydeligt angive dem ved hjælp af mærket »CM« i det dokument, hvorpå erklæringen udfærdiges.FinskTässä asiakirjassa mainittujen tuotteiden viejä (tullin lupan:o . . . (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja . . . alkuperätuotteita (2).SvenskExportören av de varor som omfattas av detta dokument (tullmyndighetens tillstånd nr. . . . (1)) försäkrar att dessa varor, om inte annat tydligt markerats, har förmånsberättigande . . . ursprung (2).IslandskÚtflytjandi framlei??dsluvara sem skjal letta tekur til (leyfi tollyfirvalda nr. . . . (1)), l ́ysir lví yfir a??d vörurnar séu, ef annars er ekki greinilega geti??d, af . . . frí??dindauppruna (2).. (3)(sted og dato). (4)(Eksportørens underskrift; endvidere skal navnet på den person, der underskriver erklæringen, angives letlæseligt)(1) Hvis fakturaerklæringen udfærdiges af en godkendt eksportør i medfør af artikel 22 i protokollen, skal den godkendte eksportør anføre nummeret på toldmyndighedernes tilladelse her. Hvis fakturaerklæringen ikke udfærdiges af en godkendt eksportør, kan ordlyden i parentes udelades, eller eksportøren kan undlade at udfylde feltet.(2) Her angives præferenceoprindelsen. Hvis fakturaerklæringen helt eller delvis vedrører produkter med oprindelse i Ceuta og Melilla i henhold til artikel 37 i protokollen, skal eksportøren tydeligt angive dem ved hjælp af mærket »CM« i det dokument, hvorpå erklæringen udfærdiges.(3) Disse angivelser kan udelades, hvis oplysningerne fremgår af selve dokumentet.(4) Jf. artikel 21, stk.


text: 5, i protokollen. Hvis det ikke er nødvendigt, at eksportøren skriver under, er han også fritaget for at angive sit navn.>SLUT GRAFIK>FÆLLESERKLÆRING VEDRØRENDE Fyrstendømmet Andorra 1. Produkter med oprindelse i Fyrstendømmet Andorra henhørende under kapitel 25-97 i det harmoniserede system godtages af Island som produkter med oprindelse i Fællesskabet i den i denne aftale fastlagte betydning.2. Protokol nr. 3 finder tilsvarende anvendelse med henblik på at definere oprindelsesstatus for de ovennævnte produkter.FÆLLESERKLÆRING VEDRØRENDE Republikken San Marino 1. Produkter med oprindelse i Republikken San Marino godtages af Island som produkter med oprindelse i Fællesskabet i den i denne aftale fastlagte betydning.2. Protokol nr. 3 finder tilsvarende anvendelse med henblik på at definere oprindelsesstatus for de ovennævnte produkter.


text:
 20.3.2019
 DA
 Den Europæiske Unions Tidende
 L 77/8
 FISKERIPARTNERSKABSAFTALE OM BÆREDYGTIGT FISKERI MELLEM DEN EUROPÆISKE UNION OG KONGERIGET MAROKKO
 DEN EUROPÆISKE UNION, i det følgende benævnt »Unionen«, på den ene side,
 og
 KONGERIGET MAROKKO, i det følgende benævnt »Marokko«, på den anden side
 i det følgende benævnt »parterne«,
 SOM TAGER I BETRAGTNING, at der finder et snævert samarbejde sted mellem Unionen og Marokko som led i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, undertegnet den 26. februar 1996 (i det følgende benævnt »associeringsaftalen«) og at parterne har et fælles ønske om at udbygge disse forbindelser yderligere,
 SOM ER FAST BESLUTTET PÅ nøje at overholde folkeretten og de grundlæggende menneskerettigheder under sikring af gensidige fordele for de berørte parter
 SOM TAGER I BETRAGTNING, at denne aftale er en del af deres samlede partnerskab, der omfatter økonomiske, politiske og sikkerhedsmæssige aspekter samt bekæmpelse af irregulær migration, herunder de grundlæggende årsager dertil
 SOM TAGER HENSYN TIL bestemmelserne i De Forenede Nationers havretskonvention
 SOM ER BEVIDSTE OM betydningen af principperne i den adfærdskodeks for ansvarligt fiskeri, der blev vedtaget på Fødevare- og Landbrugsorganisationens (FAO's) konference i 1995
 SOM ER FAST BESLUTTET PÅ at anvende de afgørelser og henstillinger, der vedtages af de relevante regionale fiskeriorganisationer, som parterne er medlem af
 SOM ØNSKER med henblik derpå at tage højde for den foreliggende videnskabelige rådgivning og de relevante forvaltningsplaner, der er vedtaget af de kompetente regionale fiskeriforvaltningsorganisationer, for at sikre et miljømæssigt bæredygtigt fiskeri og fremme havforvaltningen på internationalt plan
 SOM BESTRÆBER SIG PÅ at etablere en dialog, navnlig hvad angår fiskeriforvaltning, bekæmpelse af ulovligt, urapporteret og ureguleret fiskeri (IUU-fiskeri) samt kontrol med og overvågning af fiskeriet
 SOM ØNSKER, at adgangen til fiskerizonen står i forhold til EU-fiskerflådens aktivitet, og at denne opnår en passende andel af de overskydende fiskeressourcer under hensyntagen til hver aftales særlige karakter, og at den nyder godt af de samme tekniske betingelser, som dem, der gælder for alle flåderne
 SOM ER OVERBEVIST OM, at partnerskabet bør baseres på, at initiativer og foranstaltninger, hvad enten de gennemføres i fællesskab eller unilateralt, supplerer hinanden, er forenelige med den fastlagte politik og skaber en synergieffekt
 SOM ER BESLUTTET PÅ i den forbindelse som led i sektorpolitikken for fiskeriet i Marokko, herunder i den af denne aftale omfattede fiskerizone, at fremme udviklingen af et partnerskab med henblik på at finde de bedst egnede metoder til at sikre, at en sådan politik gennemføres effektivt, og at inddrage erhvervslivet og civilsamfundet i processen
 SOM ØNSKER at fastsætte vilkårene og betingelserne for EU-fartøjernes adgang til fiskerizonen, idet disse fartøjers fiskeri udelukkende rettes mod tilgængelige ressourcer under hensyntagen til fiskerikapaciteten for de flåder, der fisker i zonen, og idet der tages særligt hensyn til den stærkt vandrende og fælles karakter af visse arter
 SOM ER FAST BESLUTTET PÅ at udvide det økonomiske og sociale samarbejde med henblik på at etablere og styrke et bæredygtigt fiskeri og bidrage til en bedre havforvaltning,


text:
herunder gennem udvikling af investeringer, der involverer parternes virksomheder og er i tråd med landets udviklingsmål
 ER BLEVET ENIGE OM FØLGENDE:
 GENERELLE BESTEMMELSER
 Artikel 1
 Definitioner
 I denne aftale forstås ved:
 a) »Kongeriget Marokkos myndigheder«: departementet for havfiskeri under Marokkos ministerium for landbrug, havfiskeri, udvikling af landdistrikter, vand og skov
 b) »Unionens myndigheder«: Europa-Kommissionen
 c) »aftale«: denne partnerskabsaftale om bæredygtigt fiskeri mellem Den Europæiske Union og Kongeriget Marokko, brevvekslingen, der ledsager aftalen, samt gennemførelsesprotokollen til aftalen, dens bilag og tillæg (i det følgende benævnt »protokollen«)
 d) »fiskeri«: sporing af fisk, udsætning, sætning, trækning og indhaling af fiskeredskaber, ombordtagning af fangst, omladning, opbevaring om bord, forarbejdning om bord, overførsel, anbringelse i bur af fisk, opfedning og landing af fisk og fiskevarer
 e) »fiskerfartøj«: et fartøj, der er udstyret til kommerciel udnyttelse af havets biologiske ressourcer
 f) »EU-fartøj«: et fiskerfartøj, der fører en EU-medlemsstats flag og er registreret i Unionen
 g) »reder«: den person, der er juridisk ansvarlig for et fiskerfartøj, og som har kommandoen eller kontrollen over det
 h) »fiskerizone«: det østlige centrale Atlanterhav mellem 35°47′18′′N og 20°46′13′′N, herunder farvandene ud for Vestsahara (1), hvorved alle forvaltningszonerne er omfattet. Denne definition berører ikke eventuelle forhandlinger vedrørende afgrænsningen af kyststaters havområder, der støder op til fiskerizonen, og tredjelandes rettigheder generelt
 i) »forvaltningszone«: den aktivitetszone, der er afgrænset af de geografiske koordinater, de redskaber, der må anvendes, eller de arter, der må fiskes efter
 j) »fiskeritilladelse«: en fiskerilicens udstedt af Kongeriget Marokkos myndigheder til et EU-fartøj, der giver det ret til at udøve fiskeri i fiskerizonen
 k) »direkte fiskeritilladelse«: en fiskerilicens udstedt af Kongeriget Marokkos myndigheder til et EU-fartøj uden for rammerne af denne aftale
 l) »bestand«: en biologisk havressource, der forekommer i en given zone
 m) »fiskevarer«: akvatiske organismer, der stammer fra enhver form for fiskeri
 n) »akvakulturprodukter«: akvatiske organismer på alle stadier af deres livscyklus, der stammer fra enhver form for akvakultur, eller produkter, der er fremstillet heraf
 o) »fiskerisektor«: økonomisk sektor, der omfatter al produktion, forarbejdning og afsætning af fiskevarer og akvakulturprodukter
 p) »fisker«: en person, der udøver erhvervsmæssige fiskeriaktiviteter som fastsat af parterne
 q) »fiskerimuligheder«: en ret til at fiske, udtrykt i fangstmængder eller fiskeriindsats
 r) »bæredygtigt fiskeri«: fiskeri, som er i overensstemmelse med målene og principperne i den adfærdskodeks for ansvarligt fiskeri, der blev vedtaget på Fødevare- og Landbrugsorganisationens (FAO's) konference i 1995.
 Artikel 2
 Genstand
 Denne aftale fastsætter en retlig, miljømæssig, økonomisk og social forvaltningsramme for EU-fartøjers fiskeri, og fastsætter navnlig:
 a)
 de vilkår, hvorpå EU-fartøjer kan udøve fiskeri i fiskerizonen
 b)
 det økonomiske og finansielle samarbejde i fiskerisektoren med henblik på at skabe et partnerskab til gavn for fiskerisektoren og at styrke havforvaltningen
 c)
 det administrative samarbejde om gennemførelsen af den finansielle modydelse
 d)
 det videnskabelige og tekniske samarbejde med henblik på at sikre en bæredygtig udnyttelse af fiskeressourcerne i fiskerizonen og at udvikle den pågældende sektor
 e)
 samarbejdet om kontrol- og overvågningstiltag med henblik på at kontrollere fiskeriet i fiskerizonen for at sikre, at de gældende regler overholdes, og at foranstaltningerne til bevarelse af fiskebestandene


text:
og forvaltning af fiskeriet er effektive, navnlig de foranstaltninger, der tager sigte på bekæmpelsen af IUU-fiskeri.
 Artikel 3
 Principper og mål for aftalens gennemførelse
 1. Parterne forpligter sig til at fremme et ansvarligt fiskeri i fiskerizonen efter princippet om ikke-diskrimination af de forskellige flåder, der er til stede i fiskerizonen.
 2. Kongeriget Marokkos myndigheder forpligter sig til at sikre, at adgang til fiskerizonen står i forhold til EU-fiskerflådens aktivitet. Kongeriget Marokkos myndigheder tilstræber, at Unionens flåde opnår en passende andel af de overskydende fiskeressourcer, under hensyntagen til hver aftales særlige karakter. Unionens flåde nyder godt af de samme tekniske betingelser som alle andre flåder.
 3. Parterne er enige om at informere hinanden om aftaler og ordninger om fiskeri indgået med tredjepart.
 4. Parterne er enige om, at EU-fiskerfartøjer kun må fange overskuddet af den tilladte fangstmængde som omhandlet i artikel 62, stk. 2 og 3, i UNCLOS og som identificeret på en klar og gennemsigtig måde på basis af den bedste foreliggende videnskabelige rådgivning og af udveksling af relevante oplysninger mellem parterne om alle de i fiskerizonen aktive flåders samlede fiskeriindsats for de berørte bestande.
 5. For så vidt angår fælles eller stærkt vandrende fiskebestande, tager parterne ved fastlæggelsen af de disponible ressourcer behørigt hensyn til de videnskabelige vurderinger, der foretages på regionalt plan, samt de bevarelses- og forvaltningsforanstaltninger, der vedtages af de kompetente regionale fiskeriforvaltningsorganisationer.
 6. Parterne forpligter sig til at sikre gennemførelsen af denne aftale inden for rammerne af en retlig, miljømæssig, økonomisk og social forvaltningsramme for EU-fartøjernes fiskeri.
 7. Parterne forpligter sig i gensidig interesse til at etablere en tæt dialog, fremme koordineringen og navnlig informere om gennemførelsen af sektorpolitikken for fiskeri og havforvaltningen.
 8. Parterne samarbejder også om at foretage forhåndsevaluering, løbende evaluering og efterfølgende evaluering af foranstaltninger, programmer og aktioner, der gennemføres efter bestemmelserne i denne aftale.
 9. Parterne forpligter sig til at lade Den Internationale Arbejdsorganisations (ILO's) erklæring om grundlæggende principper og rettigheder på arbejdet finde fuld anvendelse på alle søfolk, der påmønstrer EU-fartøjer, navnlig for så vidt angår foreningsfrihed, arbejdstageres ret til kollektive forhandlinger og ikkeforskelsbehandling i forbindelse med beskæftigelse og erhverv.
 10. Denne aftale udgør en integrerende del af associeringsaftalen. Den bidrager til at opfylde de generelle mål i associeringsaftalen og tager sigte på at sikre en bæredygtig udnyttelse af fiskeressourcerne på det økologiske, økonomiske og sociale plan.
 11. Denne protokol gennemføres i overensstemmelse med artikel 1 i associeringsaftalen om udvikling af dialogen og samarbejdet og artikel 2 i associeringsaftalen om overholdelse af de demokratiske principper og de grundlæggende menneskerettigheder.
 Artikel 4
 EU-fiskerfartøjers adgang til fiskerizonen
 Kongeriget Marokkos myndigheder forpligter sig til at give EU-fartøjer tilladelse til at fiske i fiskerizonen i overensstemmelse med denne aftale.
 Artikel 5
 Fiskeribetingelser og eksklusivitetsklausul
 1. EU-fartøjer må kun fiske i den af denne aftale omfattede fiskerizone, hvis de er i besiddelse af en fiskeritilladelse, der er udstedt i henhold til denne aftale. Al form for fiskeri i fiskerizonen, der ikke er omfattet af denne aftale, er forbudt.
 2. Kongeriget Marokkos myndigheder må kun udstede fiskeritilladelser


text:
til EU-fartøjer i henhold til denne aftale. Udstedelse af fiskeritilladelse til EU-fartøjer uden for rammerne af denne aftale, navnlig i form af direkte fiskeritilladelser, er forbudt.
 3. Proceduren for ansøgning om fiskeritilladelse for et EU-fartøj, de gældende afgifter og de nærmere bestemmelser for rederens betaling af disse afgifter er fastsat i protokollen.
 4. De kontraherende parter sørger gennem et passende administrativt samarbejde mellem deres ansvarlige myndigheder for, at disse betingelser og nærmere bestemmelser overholdes.
 Artikel 6
 Love og bestemmelser gældende for fiskeri
 1. Med henblik på at sikre en retlig ramme for bæredygtigt fiskeri overholder EU-fartøjer, der fisker i fiskerizonen, marokkanske love og bestemmelser vedrørende fiskeri i denne zone, medmindre andet er fastsat i denne aftale. Kongeriget Marokkos myndigheder underretter Unionens myndigheder om de gældende love og bestemmelser senest en måned før anvendelsen af denne aftale.
 2. Unionen forpligter sig til at træffe alle fornødne forholdsregler for at sikre, at EU-fartøjerne overholder denne aftale og de love og bestemmelser, som meddeles, og for at sikre, at foranstaltningerne vedrørende tilsyn, kontrol og overvågning af fiskeriet i henhold til denne aftale gennemføres effektivt.
 EU-fartøjerne samarbejder med Kongeriget Marokkos myndigheder med ansvar for tilsyn, kontrol og overvågning.
 3. Parterne informerer hinanden, inden de træffer beslutninger, der kan berøre EU-fartøjers aktiviteter i henhold til aftalen. Parterne underretter hinanden om eventuelle ændringer i deres respektive fiskeripolitik eller nationale lovgivning, som kan have betydning for EU-fartøjers aktiviteter i henhold til denne aftale.
 Enhver ændring af lovgivningen med betydning for EU-fartøjers aktiviteter i fiskerizonen er gældende for EU-fartøjer fra og med den tresindstyvende dag, undtagen under særlige omstændigheder, hvor en sådan periode ikke er relevant, efter -Unionens myndigheders modtagelse af meddelelsen fra Marokko.
 TILSAGN OG GENERELLE FORPLIGTELSER
 Artikel 7
 Partnerskab
 Parterne er enige om at styrke deres partnerskab, herunder det videnskabelige samarbejde, samarbejdet mellem økonomiske aktører, samarbejdet inden for tilsyn, kontrol og overvågning, samarbejdet om bekæmpelsen af IUU-fiskeri og det administrative samarbejde med henblik på gennemførelse af en politik for bæredygtigt fiskeri.
 Artikel 8
 Videnskabeligt samarbejde
 1. Parterne samarbejder i aftalens gyldighedsperiode med henblik på at følge udviklingen i ressourcernes tilstand i fiskerizonen. Med henblik herpå aftales det at holde et fælles videnskabeligt møde hvert år skiftevis i Unionen og i Marokko.
 2. På grundlag af konklusionerne fra det videnskabelige møde og den bedste videnskabelige rådgivning holder parterne samråd i Den Blandede Komité, der er nedsat ved artikel 13, for i fællesskab at træffe de fornødne foranstaltninger, som skal sikre, at fiskeressourcerne forvaltes bæredygtigt.
 3. Parterne forpligter sig til at rådføre sig med hinanden enten direkte eller gennem kompetente internationale organisationer for at sikre forvaltningen og bevarelsen af de biologiske ressourcer og for at samarbejde om den videnskabelige forskning i forbindelse hermed.
 Artikel 9
 Samarbejde mellem økonomiske aktører
 1. Parterne tilskynder til økonomisk, videnskabeligt og teknisk samarbejde inden for fiskeriet og dertil knyttede sektorer. De rådfører sig med hinanden for at facilitere og fremme de forskellige foranstaltninger, der træffes i den forbindelse.
 2. Parterne forpligter sig til at fremme udvekslingen af oplysninger om fangstmetoder, fiskeredskaber, opbevaringsmetoder og


text:
metoder til industriel forarbejdning af fiskevarer.
 3. Parterne bestræber sig på at skabe gunstige vilkår for udbygning af forbindelserne mellem parternes virksomheder på det tekniske, økonomiske og handelsmæssige område ved at fremme skabelsen af et gunstigt miljø for udvikling af erhvervsaktiviteter og investeringer.
 4. Parterne tilskynder især til at fremme investeringer af fælles interesse under overholdelse af gældende lovgivning.
 Artikel 10
 Samarbejde inden for tilsyn, kontrol og overvågning samt bekæmpelse af IUU-fiskeri
 1. Parterne forpligter sig til at samarbejde om tilsyn, kontrol og overvågning af fiskeriet i fiskerizonen og bekæmpelse af IUU-fiskeri med henblik på at opnå et bæredygtigt fiskeri.
 2. Kongeriget Marokkos myndigheder sørger for effektiv gennemførelse af fiskerikontrolbestemmelserne i denne aftale og den tilhørende protokol. EU-fartøjerne samarbejder med de marokkanske myndigheder, der er ansvarlige for kontrollen
 Artikel 11
 Administrativt samarbejde
 For at sikre effektiviteten af foranstaltningerne til bevarelse og forvaltning af fiskeressourcerne:
 —
 udvikler parterne et administrativt samarbejde for at sikre, at EU-fartøjerne lever op til aftalens bestemmelser og navnlig dem, der er omhandlet i artikel 6
 —
 samarbejder parterne om forebyggelse og bekæmpelse af IUU-fiskeri, navnlig ved at udveksle oplysninger og etablere et nært administrativt samarbejde.
 Artikel 12
 Finansiel modydelse
 1. Den finansielle modydelse er fastsat i protokollen.
 2. Den i stk. 1 omhandlede finansielle modydelse omfatter:
 a)
 en finansiel kompensation, som Unionen betaler for EU-fartøjers adgang til fiskerizonen
 b)
 afgifter betalt af EU-fartøjernes redere
 c)
 sektorstøtte ydet af Unionen til gennemførelse af en politik for bæredygtigt fiskeri og havforvaltning underlagt årlig og flerårig programmering.
 3. Unionens finansielle modydelse betales årligt i overensstemmelse med protokollen.
 4. Parterne undersøger mulighederne for en retfærdig geografisk og social fordeling af de socioøkonomiske fordele ved denne aftale, navnlig hvad angår infrastruktur, grundlæggende sociale tjenester, virksomhedsetablering, erhvervsuddannelse samt udvikling og modernisering af fiskerisektoren for at sikre, at den gavner den lokale befolkning i et omfang, der står i forhold til fiskeriaktiviteterne.
 5. Den finansielle modydelse, der er omhandlet i stk. 2, litra a), kan justeres af Den Blandede Komité i følgende tilfælde:
 a)
 i tilfælde af reduktion af de fiskerimuligheder, som EU-fartøjerne har fået tildelt, når det på basis af den bedste foreliggende videnskabelige rådgivning og af hensyn til forvaltningen af de pågældende bestande anses for nødvendigt for at bevare ressourcerne og udnytte dem bæredygtigt
 b)
 i tilfælde af forøgelse af de fiskerimuligheder, der er tildelt EU-fartøjerne, hvis det på basis af den bedste videnskabelige rådgivning skønnes, at ressourcernes tilstand tillader det
 c)
 i tilfælde af suspension eller opsigelse som omhandlet i artikel 20 og 21 i denne aftale.
 6. Den i stk. 2, litra c), omhandlede finansielle modydelse er:
 a)
 adskilt fra betalinger for adgang, som omhandlet i stk. 2, litra a) og b)
 b)
 fastsat og betinget af opfyldelsen af målene for sektorstøtte i overensstemmelse med protokollen og de årlige og flerårige programmer, der fastlægges for sektorstøttens gennemførelse.
 7. Den finansielle modydelse omhandlet i stk. 2, litra c), kan justeres af Den Blandede Komité i tilfælde af en revurdering af betingelserne for støtte til gennemførelse af en sektorpolitik for fiskeriet.


text:
INSTITUTIONELLE BESTEMMELSER
 Artikel 13
 Den Blandede Komité
 1. Der nedsættes en blandet komité bestående af repræsentanter for parterne. Den er ansvarlig for at overvåge anvendelsen af denne aftale, og den kan vedtage ændringer til protokollen.
 2. Den Blandede Komité:
 a)
 overvåger, at aftalen gennemføres, fortolkes og anvendes korrekt, og navnlig at den årlige og flerårige programmering, der er omhandlet i artikel 12, stk. 6, litra b), gennemføres
 b)
 fastsætter og vurderer den årlige og flerårige programmering af den finansielle modydelse, som er omhandlet i artikel 12, stk. 2, litra c)
 c)
 undersøger den geografiske og sociale fordeling af de samfundsøkonomiske fordele for de berørte befolkninger, der er omhandlet i artikel 12, stk. 4
 d)
 sikrer den nødvendige kontakt i fiskerispørgsmål af fælles interesse
 e)
 fungerer som et forum for mindelig bilæggelse af tvister, som fortolkningen eller anvendelsen af denne aftale måtte give anledning til.
 3. Den Blandede Komité kan vedtage ændringer til protokollen, dens bilag og tillæg vedrørende:
 a)
 justering af fiskerimulighederne og dermed den i artikel 12, stk. 2, litra a) og b), omhandlede finansielle modydelse
 b)
 betingelserne for sektorstøtten og dermed den i artikel 12, stk. 2, litra c), omhandlede finansielle modydelse
 c)
 de tekniske betingelser og nærmere regler for EU-fartøjernes fiskeri
 d)
 enhver anden opgave, som parterne bliver enige om at pålægge den, herunder opgaver i forbindelse med bekæmpelse af ulovligt fiskeri og i forbindelse med havforvaltning.
 4. Den Blandede Komité holder møde mindst én gang om året skiftevis i Marokko og i Unionen eller et andet sted, som parterne er blevet enige om, og formandskabet varetages af den part, der holder mødet. Den træder ekstraordinært sammen på anmodning af en af parterne.
 Konklusionerne fra møderne i Den Blandede Komité registreres i et mødereferat, der underskrives af parterne.
 5. Den Blandede Komité vedtager selv sin forretningsorden.
 Artikel 14
 Anvendelsesområde
 Denne aftale finder anvendelse i de områder, hvor dels traktaten om Den Europæiske Union og traktaten om Den Europæiske Unions funktionsmåde, dels de love og andre forskrifter, der er omhandlet i denne aftales artikel 6, stk. 1, finder anvendelse.
 AFSLUTTENDE BESTEMMELSER
 Artikel 15
 Bilæggelse af tvister
 Parterne konsulterer hinanden i tilfælde af tvister om fortolkningen eller anvendelsen af denne aftale.
 Artikel 16
 Status for protokollen og brevvekslingen
 Protokollen og brevvekslingen, der ledsager aftalen, udgør en integrerende del af denne aftale og er også omfattet af de afsluttende bestemmelser.
 Artikel 17
 Ikrafttræden
 Denne aftale træder i kraft på den dato, hvor parterne giver hinanden notifikation om afslutningen af de procedurer, der er nødvendige i så henseende.
 Artikel 18
 Varighed
 Denne aftale anvendes på ubestemt tid.
 Artikel 19
 Midlertidig anvendelse
 Denne aftale kan anvendes midlertidigt efter fælles overenskomst notificeret ved udveksling af meddelelser mellem parterne, fra den dato, hvor Rådet for Den Europæiske Union har givet bemyndigelse til, at aftalen kan undertegnes.
 Artikel 20
 Suspension
 1. Anvendelsen af denne aftale kan på en af parternes initiativ suspenderes i tilfælde af:
 a)
 begivenheder bortset fra naturfænomener, som ingen af parterne kan siges at have nævneværdig indflydelse på, og som gør det


text:
umuligt at fiske i fiskerizonen
 b)
 en tvist mellem parterne om fortolkningen af denne aftale eller gennemførelsen heraf, navnlig om overholdelse af artikel 6, 10 og 12
 c)
 at en part ikke overholder denne aftale
 d)
 at der sker en væsentlig ændring af den sektorpolitik, der førte til indgåelse af aftalen, hvilket får en af parterne til at anmode om at ændre den.
 2. Den part, der ønsker at suspendere anvendelsen af denne aftale, skal skriftligt meddele den anden part sit ønske om suspension, og suspensionen får virkning tre måneder efter modtagelsen af meddelelsen. Efter fremsendelse af meddelelsen indleder parterne samråd med henblik på at finde en mindelig løsning på deres tvist inden for tre måneder.
 3. Hvis der ikke findes en mindelig løsning på uoverensstemmelserne og suspensionen gennemføres, rådfører parterne sig fortsat med hinanden med henblik på at finde en løsning på tvisten. Når en sådan løsning er fundet, fortsætter denne aftales gennemførelse, og den finansielle modydelse, der henvises til i artikel 12, stk. 2, nedsættes forholdsmæssigt og pro rata temporis alt efter, hvor længe aftalens gennemførelse har været suspenderet, medmindre andet aftales.
 Artikel 21
 Opsigelse
 1. Denne aftale kan opsiges på en af parternes initiativ i et eller flere af følgende tilfælde:
 a)
 begivenheder bortset fra naturfænomener, som ingen af parterne kan siges at have nævneværdig indflydelse på, og som gør det umuligt at fiske i fiskerizonen
 b)
 nedgang i de berørte bestande
 c)
 at de fiskerimuligheder, som EU-fartøjerne har fået tildelt, reduceres
 d)
 manglende opfyldelse af de forpligtelser, som parterne har vedkendt sig, når det gælder bekæmpelse af IUU-fiskeri
 e)
 en tvist mellem parterne om fortolkningen af denne aftale eller gennemførelsen heraf
 f)
 at en part ikke overholder denne aftale
 g)
 at der sker en væsentlig ændring af den sektorpolitik, der førte til indgåelse af aftalen, hvilket får en af parterne til at anmode om at ændre den.
 2. Den part, der ønsker at opsige denne aftale, skal skriftligt meddele den anden part sit ønske om opsigelse, hvorved opsigelsen får virkning seks måneder efter modtagelsen af den skriftlige meddelelse, medmindre parterne bliver enige om at forlænge fristen.
 3. Parterne rådfører sig med hinanden fra det tidspunkt, hvor ønsket om opsigelse meddeles, med henblik på at finde en mindelig løsning på tvisten inden for seks måneder.
 4. For det år, hvor opsigelsen træder i kraft, nedsættes den finansielle modydelse, der er omhandlet i artikel 12, forholdsmæssigt og pro rata temporis. En sådan nedsættelse finder også anvendelse, i det tilfælde hvor en af parterne opsiger den midlertidige anvendelse af denne aftale.
 Artikel 22
 Revision
 Parterne er enige om at revidere denne aftale for at tage hensyn til enhver ændring af de retlige, miljømæssige, økonomiske og sociale forvaltningsmæssige rammer, der kan berøre Unionens fiskeri.
 Artikel 23
 Ophævelse
 Fiskeripartnerskabsaftalen mellem Det Europæiske Fællesskab og Kongeriget Marokko, der trådte i kraft den 28. februar 2007, ophæves.
 Artikel 24
 Sprog
 Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk,


text:
rumænsk, slovakisk, slovensk, spansk, svensk, tjekkisk, tysk, ungarsk og arabisk, idet hver af disse tekster har samme gyldighed.
 Съставено в Брюксел на четиринадесети януари две хиляди и деветнадесета година.
 Hecho en Bruselas, el catorce de enero de dos mil diecinueve.
 V Bruselu dne čtrnáctého ledna dva tisíce devatenáct.
 Udfærdiget i Bruxelles den fjortende januar to tusind og nitten.
 Geschehen zu Brüssel am vierzehnten Januar zweitausendneunzehn.
 Kahe tuhande üheksateistkümnenda aasta jaanuarikuu neljateistkümnendal päeval Brüsselis.
 Έγινε στις Βρυξέλλες, στις δέκα τέσσερις Ιανουαρίου δύο χιλιάδες δεκαεννέα.
 Done at Brussels on the fourteenth day of January in the year two thousand and nineteen.
 Fait à Bruxelles, le quatorze janvier deux mille dix-neuf.
 Sastavljeno u Bruxellesu četrnaestog siječnja godine dvije tisuće devetnaeste.
 Fatto a Bruxelles, addì quattordici gennaio duemiladiciannove.
 Briselē, divi tūkstoši deviņpadsmitā gada četrpadsmitajā janvārī.
 Priimta du tūkstančiai devynioliktų metų sausio keturioliktą dieną Briuselyje.
 Kelt Brüsszelben, a kétezer-tizenkilencedik év január havának tizennegyedik napján.
 Magħmul fi Brussell, fl-erbatax-il jum ta’ Jannar fis-sena elfejn u dsatax.
 Gedaan te Brussel, veertien januari tweeduizend negentien.
 Sporządzono w Brukseli dnia czternastego stycznia roku dwa tysiące dziewiętnastego.
 Feito em Bruxelas, em catorze de janeiro de dois mil e dezanove.
 Întocmit la Bruxelles la paisprezece ianuarie două mii nouăsprezece.
 V Bruseli štrnásteho januára dvetisícdevätnásť.
 V Bruslju, dne štirinajstega januarja leta dva tisoč devetnajst.
 Tehty Brysselissä neljäntenätoista päivänä tammikuuta vuonna kaksituhattayhdeksäntoista.
 Som skedde i Bryssel den fjortonde januari år tjugohundranitton.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Кралство Мароко
 Por el Reino de Marruecos
 Za Marocké království
 For Kongeriget Marokko
 Für das Königreich Marokko
 Maroko Kuningriigi nimel
 Για το Βασίλειο του Μαρόκου
 For the Kingdom of Morocco
 Pour le Royaume du Maroc
 Za Kraljevinu Maroko
 Per il Regno del Marocco
 Marokas Karalistes vārdā –
 Maroko Karalystés vardu
 A Marokkói Királyság részéről
 Għar-Renju tal-Marokk
 Voor het Koninkrijk Marokko
 W imieniu Królestwa Marokańskiego
 Pelo Reino de Marrocos
 Pentru Regatul Maroc
 Za Marocké kráľovstvo
 Za Kraljevino Maroko
 Marokon kuningaskunnan puolesta
 För Konungariket Marocko
 (1) Sahararegionen i henhold til marokkansk holdning.
 PROTOKOL
 om gennemførelse af partnerskabsaftalen om bæredygtigt fiskeri mellem Den Europæiske Union og Kongeriget Marokko
 Artikel 1
 Definitioner
 I denne protokol finder de definitioner, der er anført i artikel 1 i fiskeriaftalen, anvendelse, med undtagelse af ændringerne nedenfor og med følgende tilføjelser:
 1) »Fiskeriaftale«: partnerskabsaftalen om bæredygtigt fiskeri mellem Den Europæiske Union og Kongeriget Marokko og den brevveksling, der ledsager aftalen.
 2) »Protokol«: den foreliggende protokol til gennemførelse af fiskeriaftalen, dens bilag og tillæg.
 3) »Landing«: losning af enhver mængde fiskevarer fra et fiskerfartøj til land.
 4) »Omladning«: overførsel af alle eller nogle af de fiskervarer, der er om bord på et fiskerfartøj, til


text:
et andet fartøj.
 5) »Observatør«: en person, der er godkendt af en national myndighed, i overensstemmelse med bestemmelserne i denne protokols bilag, til at overvåge gennemførelsen af reglerne for fiskeri eller til at overvåge denne aktivitet med videnskabeligt sigte.
 6) »Fiskerilicens«: en administrativ tilladelse, som departementet udsteder til rederen mod betaling af en årlig afgift, der giver rederen ret til at fiske i forvaltningszonen i den periode, som licensen er udstedt for.
 7) »Operatør«: en fysisk eller juridisk person, der driver eller ejer en virksomhed, som udfører aktiviteter på ethvert trin i produktions-, forarbejdnings-, afsætnings-, distributions- og detailkæderne for fiskevarer og akvakulturprodukter.
 8) »Delegation«: Den Europæiske Unions delegation i Marokko.
 9) »Departement«: departementet for havfiskeri under ministeriet for landbrug, havfiskeri og udvikling af landdistrikterne, vand og skov.
 Artikel 2
 Formål
 Formålet med denne protokol er at gennemføre bestemmelserne i fiskeriaftalen, navnlig ved at opstille betingelserne for EU-fiskerfartøjernes adgang til fiskerizonen som defineret i artikel 1, litra h), i fiskeriaftalen, samt gennemførelsesbestemmelserne for partnerskabet om bæredygtigt fiskeri.
 Artikel 3
 Fiskemuligheder
 1. Fra datoen for anvendelsen af denne protokol og for den periode, der er fastsat i protokollens artikel 16, fastsættes de fiskerimuligheder, der indrømmes efter fiskeriaftalens artikel 5, således:
 a)
 i kategorien »ikke-industrielt pelagisk notfiskeri i den nordlige del af zonen«: 22 EU-fartøjer (i det følgende benævnt »kategori 1«)
 b)
 i kategorien »ikke-industrielt fiskeri med bundsat langline i den nordlige del af zonen«: 35 EU-fartøjer (i det følgende benævnt »kategori 2«)
 c)
 i kategorien »ikke-industrielt fiskeri med line og stang i den sydlige del af zonen«: 10 EU-fartøjer (i det følgende benævnt »kategori 3«)
 d)
 i kategorien »demersalt fiskeri med bundtrawl og bundsat langline i den sydlige del af zonen«: 16 EU-fartøjer (i det følgende benævnt »kategori 4«)
 e)
 i kategorien »ikke-industrielt tunfiskeri med stang«: 27 EU-fartøjer (i det følgende benævnt »kategori 5«)
 f)
 i kategorien »pelagisk industrielt fiskeri med pelagisk eller semipelagisk trawl og med not«: årlig kvote:
 i)
 85 000 ton i det første anvendelsesår, 18 EU-fartøjer
 ii)
 90 000 ton i det andet anvendelsesår, 18 EU-fartøjer
 iii)
 100 000 ton i det tredje og fjerde anvendelsesår, 18 EU-fartøjer (herefter benævnt »kategori 6«).
 2. Denne artikels stk. 1 finder anvendelse med forbehold af denne protokols artikel 5, 10 og 20.
 3. Ifølge fiskeriaftalens artikel 5 må EU-fartøjer kun fiske i fiskerizonen, hvis de er i besiddelse af en fiskerilicens, der er udstedt i henhold til bestemmelserne i denne protokol og efter de nærmere bestemmelser i denne protokols bilag og tillæg.
 4. I henhold til fiskeriaftalens artikel 3, stk. 4, er parterne enige om at udveksle oplysninger på møder i Den Blandede Komité om fangstmængder eller den samlede fiskeriindsats, som alle flåder har udøvet i fiskeriet efter de berørte arter i fiskerizonen.
 Artikel 4
 Finansiel modydelse
 1. Den samlede anslåede årlige værdi af denne protokol beløber sig til:
 1.1.
 48 100 000 EUR i det første anvendelsesår. Beløbet fordeler sig som følger:
 a)
 37 000 000 EUR i form af den i fiskeriaftalens artikel 12 omhandlede finansielle modydelse fordelt som


text:
følger:
 i)
 19 100 000 EUR som finansiel kompensation til gengæld for EU-fartøjers adgang til fiskerizonen, jf. artikel 12, stk. 2, litra a), i fiskeriaftalen
 ii)
 17 900 000 EUR i form af sektorstøtte, jf. artikel 12, stk. 2, litra c), i fiskeriaftalen
 b)
 11 100 000 EUR svarende til de forventede afgifter, rederne skal betale, jf. artikel 12, stk. 2, litra b), i fiskeriaftalen.
 1.2.
 50 400 000 EUR i det andet anvendelsesår. Dette beløb fordeler sig som følger:
 a)
 38 800 000 EUR i form af den i fiskeriaftalens artikel 12 omhandlede finansielle modydelse fordelt som følger:
 i)
 20 000 000 EUR som finansiel kompensation for EU-fartøjers adgang til fiskerizonen, jf. artikel 12, stk. 2, litra a), i fiskeriaftalen
 ii)
 18 800 000 EUR i form af sektorstøtte, jf. artikel 12, stk. 2, litra c), i fiskeriaftalen
 b)
 11 600 000 EUR svarende til de forventede afgifter, rederne skal betale, jf. artikel 12, stk. 2, litra b), i fiskeriaftalen.
 1.3.
 55 100 000 EUR i det tredje og fjerde anvendelsesår. Beløbet fordeler sig som følger:
 a)
 42 400 000 EUR i form af den i fiskeriaftalens artikel 12 omhandlede finansielle modydelse fordelt som følger:
 i)
 21 900 000 EUR som finansiel kompensation for EU-fartøjers adgang til fiskerizonen, jf. artikel 12, stk. 2, litra a), i fiskeriaftalen
 ii)
 20 500 000 EUR i form af sektorstøtte, jf. artikel 12, stk. 2, litra c), i fiskeriaftalen
 b)
 12 700 000 EUR svarende til de forventede afgifter, rederne skal betale, jf. artikel 12, stk. 2, litra b), i fiskeriaftalen.
 2. I henhold til fiskeriaftalens artikel 12 og navnlig dennes stk. 4, og med forbehold af bestemmelserne i dennes artikel 5, skal fordelingen af de finansielle bidrag foretages af Kongeriget Marokkos myndigheder i overensstemmelse med bestemmelserne i artiklerne 6 og 7 i denne protokol.
 3. Denne artikels stk. 1 finder anvendelse med forbehold af denne protokols artikel 5, 10, 18, 19 og 20.
 4. Den finansielle modydelse, jf. fiskeriaftalens artikel 12, stk. 2, litra a) og c), indbetales til Kongeriget Marokkos statskasse på en særlig konto, der er åbnet i Trésorerie générale du Royaume du Maroc, som Kongeriget Marokkos myndigheder meddeler bankoplysningerne for.
 Artikel 5
 Justering af fiskerimulighederne
 1. De i artikel 3 omhandlede fiskerimuligheder kan justeres af Den Blandede Komité i overensstemmelse med fiskeriaftalens artikel 13, stk. 3, litra a), efter fælles overenskomst og i det omfang justeringen sikrer bæredygtigheden af fiskeressourcerne i fiskerizonen. Denne justering kan omfatte antallet af EU-fartøjer, målarterne eller de i artikel 3 tildelte kvoter for hver kategori.
 2. I tilfælde af en forøgelse eller reduktion af fiskerimulighederne justeres den i artikel 12, stk. 2, litra a), omhandlede finansielle kompensation i henhold til fiskeriaftalens artikel 12, stk. 5, proportionalt med fiskerimulighederne pro rata temporis et på grundlag af værdien af de anslåede fangster for de pågældende kategorier. Denne justering skal godkendes af Den Blandede Komité.
 Der kan imidlertid ikke ske nogen forøgelse af fiskerimulighederne svarende til det dobbelte af den finansielle kompensation, der er omhandlet i fiskeriaftalens


text:
artikel 12, stk. 2, litra a), som Unionen betaler.
 Artikel 6
 Tildeling af finansiel kompensation for adgang til fiskerizonen og afgifter, der betales af rederne
 1. Den finansielle kompensation, som er omhandlet i fiskeriaftalens artikel 12, stk. 2, litra a), og de afgifter, der er omhandlet i artikel 12, stk. 2, litra b), i fiskeriaftalen, er underlagt en retfærdig geografisk og social fordeling af socioøkonomiske fordele for at sikre, at de kommer den berørte befolkning til gode, i overensstemmelse med fiskeriaftalens artikel 12, stk. 4.
 2. Kongeriget Marokkos myndigheder fremlægger senest tre måneder efter datoen for anvendelsen af denne protokol den i stk. 1 omhandlede metode til geografisk og social fordeling samt fordelingsnøglen for de tildelte beløb, som skal drøftes af Den Blandede Komité.
 3. Parterne drøfter enhver væsentlig ændring i den geografiske og sociale fordeling i Den Blandede Komité.
 4. Hvert år og inden for tre måneder indgiver Kongeriget Marokkos myndigheder en årsrapport om geografisk og social fordeling for det foregående år.
 5. Inden denne protokol udløber, indgiver Kongeriget Marokkos myndigheder en endelig rapport om geografisk og social fordeling af de i stk. 1 omhandlede beløb.
 Artikel 7
 Tildeling af sektorstøtte
 1. Den sektorstøtte, der er omhandlet i fiskeriaftalens artikel 12, stk. 2, litra c), bidrager til at udvikle og gennemføre en sektorpolitik inden for rammerne af den nationale strategi for udvikling af fiskerisektoren.
 2. Den Blandede Komité vedtager senest tre måneder efter datoen for anvendelsen af denne protokol et flerårigt sektorprogram samt detaljerede gennemførelsesbestemmelser herfor, navnlig:
 a)
 de årlige og flerårige retningslinjer for, hvordan den del af sektorstøtten skal anvendes i overensstemmelse med fiskeriaftalens artikel 12, stk. 4
 b)
 de årlige og flerårige mål, der skal nås for at opnå bæredygtigt fiskeri under hensyntagen til de prioriteter, som Kongeriget Marokkos myndigheder har givet udtryk for inden for den nationale sektorpolitik
 c)
 de kriterier, rapporter og procedurer, herunder budgetmæssige og finansielle indikatorer og kontrol- og revisionsmetoder, der vil blive anvendt til evaluering af resultaterne, på årsbasis.
 3. Enhver ændring af disse retningslinjer, mål og evalueringskriterier og -indikatorer skal godkendes af begge parter i Den Blandede Komité.
 4. Kongeriget Marokkos myndigheder forelægger en årlig rapport, som skal gennemgås af Den Blandede Komité, om, hvor langt man er nået med de projekter, der gennemføres inden for rammerne af sektorstøtten. Rapportens struktur fastlægges af Den Blandede Komité senest tre måneder efter datoen for anvendelsen af denne protokol.
 5. Afhængigt af projekternes art og varighed forelægger Kongeriget Marokkos myndigheder en rapport om deres gennemførelse, som skal gennemgås af Den Blandede Komité. Rapportens indhold vil blive fastlagt af Den Blandede Komité.
 6. Endvidere fremlægger Kongeriget Marokkos myndigheder inden denne protokols udløb en endelig rapport om gennemførelsen af sektorstøtten i medfør af protokollen, herunder de oplysninger, der er nævnt i denne artikels stk. 1–5.
 7. Om nødvendigt fører parterne fortsat tilsyn med gennemførelsen af sektorstøtten højst seks måneder efter denne protokols udløb, suspension eller opsigelse som omhandlet i denne protokol. Enhver aktion eller ethvert projekt, som på forhånd er godkendt af Den Blandede Komité, tages


text:
dog i betragtning med henblik på en eventuel forlængelse af sektorstøtten dertil for en yderligere periode på op til seks måneder.
 8. Parterne etablerer en plan for kommunikation og synliggørelse med henblik på fiskeriaftalen. Denne plan skal godkendes af Den Blandede Komité.
 Artikel 8
 Betalinger
 1. Den finansielle modydelse, jf. fiskeriaftalens artikel 12, stk. 2, litra a), skal betales:
 a)
 for det første år, senest to måneder efter mødet i Den Blandede Komité, hvorpå fordelingsmetoden, der er omhandlet i artikel 6, stk. 2, blev godkendt
 b)
 for de følgende år, på årsdagen for denne protokols anvendelse, med forbehold af Den Blandede Komités analyse i overensstemmelse med stk. 4 og 5.
 2. Den finansielle modydelse, jf. fiskeriaftalens artikel 12, stk. 2, litra c), skal betales:
 a)
 for det første år, senest to måneder efter Den Blandede Komités godkendelse af den årlige og flerårige programmering, jf. protokollens artikel 7, stk. 2
 b)
 for de følgende år, to måneder efter Den Blandede Komités godkendelse af det forløbne års resultater og den planlagte årlige programmering for det følgende regnskabsår.
 3. Betalingen af de afgifter, som rederne skal betale, foregår som fastsat i kapitel I, afsnit E, i bilaget til denne protokol.
 4. Hvert år vurderer Den Blandede Komité, om resultaterne er i overensstemmelse med programmeringen, og om betalingerne er gennemført i henhold til den geografiske og sociale fordelingsnøgle.
 5. I tilfælde af manglende overensstemmelse mellem programmeringen eller den i artikel 6, stk. 2 og 3, omhandlede metode på den ene side og resultaterne på den anden side, herunder med hensyn til den geografiske og sociale fordeling, kan betalingerne og de dertil tilknyttede fiskeriaktiviteter revideres eller i givet fald helt eller delvist suspenderes. I sådanne tilfælde fortsætter parterne samrådet, og efter at Den Blandede Komité har bekræftet, at betingelserne i stk. 4 er opfyldt, genoptages betalingerne og det berørte fiskeri.
 Artikel 9
 Videnskabelig koordinering
 1. I overensstemmelse med fiskeriaftalens artikel 3 og 8 forpligter parterne sig til regelmæssigt eller efter behov at afholde videnskabelige møder for på anmodning af Den Blandede Komité at undersøge videnskabelige spørgsmål og i givet fald den anslåede værdi af fangster ved første salg på landingsstedet eller bestemmelsesmarkederne.
 2. Den Blandede Komité fastsætter de videnskabelige møders mandat, sammensætning og forløb.
 Artikel 10
 Videnskabeligt fiskeri
 Med henblik på forskning og forbedring af den videnskabelige og tekniske ekspertise kan der på anmodning af Den Blandede Komité iværksættes videnskabeligt fiskeri i fiskerizonen. Der fastsættes bestemmelser for gennemførelsen af det videnskabelige fiskeri i henhold til kapitel III i denne protokol.
 Artikel 11
 Samarbejde mellem økonomiske aktører
 I overensstemmelse med gældende lovgivning og regler opfordrer parterne til kontakter og bidrager til samarbejdet mellem de økonomiske aktører på følgende områder:
 a)
 udvikling af den industri, der er knyttet til fiskeri, navnlig skibsbygning og -reparation samt fremstilling af fiskematerialer og -redskaber
 b)
 udvikling af udvekslingen af faglig viden og uddannelse af ledere inden for havfiskerisektoren
 c)
 handel med fiskevarer
 d)
 markedsføring
 e)
 akvakulturen og den blå økonomi.
 Artikel 12
 Manglende overholdelse af bestemmelserne og forpligtelserne i protokollen
 I


text:
henhold til denne protokols bestemmelser og den gældende lovgivning i fiskerizonen forbeholder Kongeriget Marokko sig ret til at anvende de sanktioner, der er foreskrevet i bilaget i denne protokol i tilfælde af misligholdelse af bestemmelserne i denne protokol og af de forpligtelser, der følger af dens anvendelse.
 Artikel 13
 Elektronisk udveksling af data
 Parterne forpligter sig til snarest at indføre de systemer, der er nødvendige for elektronisk udveksling, såsom det elektroniske indberetningssystem (Electronic Reporting System ERS), af alle oplysninger og dokumenter med tilknytning til den tekniske forvaltning af denne protokol, f.eks. fangstdata, positioner for det satellitbaserede fartøjsovervågningssystem (Vessel Monitoring System — VMS) og meddelelser om indsejling i og udsejling fra zonen af EU-fartøjer, der driver fiskeri i henhold til fiskeriaftalen.
 Artikel 14
 Fortrolighed
 1. Parterne forpligter sig til altid at behandle alle persondata om EU-fartøjer og deres fiskeri, der indsamles inden for rammerne af fiskeriaftalen, herunder data indsamlet af observatører, i overensstemmelse med principperne om fortrolighed og databeskyttelse.
 2. Parterne sikrer, at kun aggregerede data vedrørende fiskeriaktiviteter i fiskerizonen gøres offentligt tilgængelige.
 3. Oplysninger, der kan betragtes som fortrolige, må af de kompetente myndigheder kun anvendes med henblik på fiskeriaftalens gennemførelse og i forbindelse med forvaltning, opfølgning, kontrol og overvågning af fiskeriet.
 4. Den Blandede Komité kan fastsætte passende sikkerhedsforanstaltninger og retsmidler for Unionens overførsel af personoplysninger i overensstemmelse med den generelle forordning om databeskyttelse.
 Artikel 15
 Ikrafttræden
 Denne protokol træder i kraft på den dato, hvor parterne meddeler hinanden, at de nødvendige procedurer i forbindelse hermed er afsluttet.
 Artikel 16
 Varighed
 Uanset fiskeriaftalens artikel 18 finder denne protokol anvendelse i en periode på fire år fra datoen for dens ikrafttræden eller i givet fald datoen for dens midlertidige anvendelse.
 Artikel 17
 Midlertidig anvendelse
 Denne protokol kan anvendes midlertidigt efter fælles overenskomst notificeret ved udveksling af meddelelser mellem parterne fra den dato, hvor Rådet for Den Europæiske Union har givet bemyndigelse til, at aftalen kan undertegnes.
 Artikel 18
 Suspension
 Gennemførelsen af denne protokol kan suspenderes på initiativ af en af parterne i overensstemmelse med fiskeriaftalens artikel 20.
 Artikel 19
 Opsigelse
 Denne protokol kan opsiges på initiativ af en af parterne i overensstemmelse med fiskeriaftalens artikel 21.
 Artikel 20
 Revision
 Denne protokol kan revideres på initiativ af en af parterne i overensstemmelse med fiskeriaftalens artikel 22.
 BILAG
 BETINGELSER FOR EU-FARTØJERNES FISKERI I FISKERIZONE
 KAPITEL I
 BESTEMMELSER OM ANSØGNING OG UDSTEDELSE AF FISKERILICENSER
 A. ANSØGNING OM FISKERILICENSER
 1.
 Kun fartøjer, der opfylder visse betingelser, kan få udstedt licens til fiskeri i fiskerizone.
 2.
 Et EU-fartøj kan kun få lov til at fiske i fiskerizonen, hvis rederen, fartøjsføreren og EU-fartøjet ikke har forbud mod at fiske i fiskerizonen, og EU-fartøjet ikke lovligt er registreret som IUU-fiskerfartøj.
 3.
 De skal have opfyldt deres eventuelle forpligtelser med hensyn til gældende lovgivning og have opfyldt alle tidligere indgåede forpligtelser i forbindelse med deres fiskeri i fiskerizonen.
 4.
 Unionens myndigheder indgiver lister over de EU-fartøjer, der ansøger om at udøve fiskeri inden for de grænser, der er fastsat i databladene knyttet som bilag til denne protokol, til


text:
departementet senest 20 dage inden gyldighedsperioden for de ønskede fiskerilicenser begynder.
 Disse lister:
 a)
 fremsendes til departementet pr. e-mail til adresser, der ved brevveksling er meddelt, før datoen for anvendelsen af denne protokol
 b)
 indeholder angivelse af antallet af EU-fartøjer for hver fiskerikategori og forvaltningszone og for hvert enkelt EU-fartøj, de væsentligste specifikationer, betalingerne pr. kategori, hvilke redskaber, der anvendes i den pågældende periode, og for kategori 6 den ansøgte fangstkvote i ton i form af månedlige prognoser.
 5.
 Hvad angår kategori 6, hvis fangsterne i en given måned
 a)
 når op på EU-fartøjets forventede månedlige kvote inden udløbet af den pågældende måned, har rederen mulighed for via Unionens myndigheder at forelægge departementet en justering af de månedlige fangstprognoser og en ansøgning om forhøjelse af denne månedlige fangstprognose
 b)
 ligger under EU-fartøjets forventede månedlige kvote, overføres den tilsvarende fangstmængde eller afgift til den følgende aktivitetsperiode i det løbende kalenderår.
 6.
 Individuelle fiskerilicensansøgninger, der er ordnet efter fiskerikategori indgives til departementet samtidig med fremsendelsen af de i punkt 4 nævnte lister med brug af modellen i tillæg 1.
 7.
 Fiskerilicensansøgningen ledsages af følgende dokumenter:
 a)
 en kopi af målebrevet, behørigt bekræftet af flagstaten
 b)
 et nyere digitalt farvefoto med en opløsning på mindst 1 400 × 1 050 pixel og bekræftet i overensstemmelse med de gældende procedurer i flagstaten, der viser EU-fartøjet fra siden i dets aktuelle tilstand, og hvis registreringsbogstaver og -nummer er klart synlige. Fotografiet skal måle mindst 15 cm × 10 cm
 c)
 bevis for betaling af de årlige fiskerilicensafgifter fastsat efter gældende lovgivning samt afgifter og udgifter til observatører i overensstemmelse med afsnit E
 d)
 alle andre dokumenter eller attester, der kræves efter de relevante nærmere bestemmelser for de forskellige EU-fartøjstyper, jf. denne protokol.
 8.
 Ved den årlige fornyelse af en fiskerilicens i henhold til denne protokol for et EU-fartøj, hvis tekniske specifikationer ikke er blevet ændret, skal ansøgningen om fornyelse blot ledsages af bevis for betaling af fiskerilicensafgifter, andre afgifter og udgifter til observatører.
 9.
 Unionens myndigheder fremsender pr. e-mail formularer til fiskerilicensansøgningen samt alle dokumenter, der er nævnt i punkt 7 med alle oplysninger, der er nødvendige for at kunne udstede fiskerilicenser, til departementet.
 B. UDSTEDELSE AF FISKERILICENSER
 1.
 Departementet udsteder fiskerilicenser til Unionens myndigheder via delegationen for alle EU-fartøjer senest 15 dage efter modtagelse af fuldstændig dokumentation, jf. afsnit A, punkt 6 og 7.
 2.
 Departementet meddeler i påkommende tilfælde Unionens myndigheder grundene til afslag på licensen.
 3.
 Fiskerilicenserne udstedes på basis af oplysningerne i databladene i tillæg 2 med angivelse af navnlig forvaltningszone, afstand fra kysten, oplysninger vedrørende VMS (serienummer for VMS-transponderen), tilladte redskaber, de vigtigste arter, tilladt maskestørrelse, tolererede bifangster samt for kategori 6 angivelse af EU-fartøjets tilladte forventede månedlige kvote.
 4.
 Inden for rammerne af den i det tilsvarende datablad fastsatte fangstmængde kan der indrømmes en forhøjelse af EU-fartøjets forventede månedlige kvote.
 5.
 Der kan kun udstedes fiskerilicenser for EU-fartøjer, der har opfyldt alle fornødne administrative formaliteter i den forbindelse.
 6.
 Parterne er enige om at fremme indførelsen af en elektronisk


text:
fiskerilicensordning.
 C. FISKERILICENSERNES GYLDIGHED OG ANVENDELSE
 1.
 Med undtagelse af det første år, der begynder på denne protokols anvendelsesdato og afsluttes senest den 31. december, er fiskerilicenserne gyldige i en periode på:
 a)
 et kalenderår (for kategori 5), svarende til perioden mellem startdatoen for fiskerilicensens gyldighedsperiode og den 31. december
 b)
 et kvartal (for kategori 1, 2, 3 og 4) svarende til en af de 3-måneders perioder, der starter den 1. januar, 1. april, 1. juli eller 1. oktober
 c)
 en måned (for kategori 6), svarende til perioden mellem startdatoen for licensens gyldighedsperiode indtil månedens udgang.
 For det sidste anvendelsesår, der starter den 1. januar og afsluttes på datoen for denne protokols udløb, afkortes de nævnte perioder de facto, i givet fald ved denne protokols udløb.
 2.
 Fiskerilicensen gælder kun i den periode, der er betalt afgift for, og kun for den forvaltningszone, de redskabstyper og den fiskerikategori, der er angivet i den pågældende fiskerilicens.
 3.
 En fiskerilicens udstedes for et bestemt EU-fartøj og kan ikke overdrages. I tilfælde af påvist force majeure, såsom tab eller længerevarende oplægning af et EU-fartøj på grund af alvorlige tekniske skader, der er behørigt konstateret af de kompetente myndigheder i flagstaten, annulleres et EU-fartøjs licens på anmodning af Unionens myndigheder. En ny licens udstedes snarest muligt i overensstemmelse med de bestemmelser, der finder anvendelse på ansøgningen og på udstedelsen af fiskerilicenser til et andet EU-fartøj i samme fiskerikategori, hvis tonnage ikke overskrider tonnagen for det EU-fartøj, hvis licens er annulleret.
 4.
 En annulleret fiskerilicens indgives til departementet af rederen eller dennes repræsentant.
 5.
 Fiskerilicensen skal altid medføres om bord på EU-fartøjet og skal ved enhver kontrol fremvises for kontrolmyndighederne.
 D. FISKERILICENSAFGIFTER OG ANDRE AFGIFTER
 1.
 De årlige fiskerilicensafgifter fastsættes ved marokkansk lovgivning og administrative bestemmelser vedrørende fiskeri i fiskerizonen.
 2.
 Fiskerilicensafgifterne gælder for det kalenderår, hvor licensen udstedes, og betales på tidspunktet for første fiskerilicensansøgning i det pågældende år. I fiskerilicensafgifterne indgår alle andre relevante afgifter eller skatter, bortset fra havneafgifter og afgifter på tjenesteydelser.
 3.
 Ud over fiskerilicensafgifterne skal der for hvert EU-fartøj betales afgifter efter satserne i databladene i tillæg 2.
 4.
 Afgifterne beregnes i forhold til fiskerilicensens faktiske gyldighedsperiode under hensyntagen til eventuelle biologisk betingede fredninger.
 E. BETALINGSBETINGELSER
 1.
 Fiskerilicensafgifter, øvrige afgifter og udgifter til observatører indbetales inden udstedelse af fiskerilicenserne til ministeriet for landbrug, havfiskeri, udvikling af landdistrikterne, vand og skov (Trésorier Ministériel auprès du ministère de l'Agriculture, de la pêche maritime, du développement rural et des eaux et forêts) på bankkontonummer 0018100078000 20110750201 i Bank Al Maghrib, Marokko.
 2.
 Fangstafgifterne for EU-fartøjer i kategori 5 betales som følger:
 a)
 Den faste forudbetalte afgift (7 000 EUR pr. EU-fartøj), jf. databladet, betales før påbegyndelsen af fiskeriet.
 b)
 Forudbetalingen beregnes i forhold til fiskerilicensens gyldighedsperiode.
 c)
 Unionens myndigheder forelægger inden den 30. juni departementet en opgørelse over skyldige afgifter for det foregående fangstår på grundlag af de fangstopgørelser, som den enkelte reder har indberettet, og som er kontrolleret og valideret af flagstatens kompetente myndigheder og af Kongeriget Marokkos myndigheder.
 d)
 For


text:
protokollens sidste anvendelsesår meddeles det senest fire måneder efter denne protokols udløb, hvad der skyldes i afgifter for det foregående fangstår.
 e)
 Den endelige opgørelse sendes til de pågældende redere, og disse har 30 dage regnet fra meddelelsen om departementets godkendelse af tallene til at opfylde de finansielle forpligtelser. Unionens myndigheder fremsender bevis for rederens betaling i euro til Marokkos statskasse på den i punkt 1 nævnte konto til departementet senest halvanden måned efter nævnte meddelelse.
 f)
 Hvis opgørelsen resulterer i et beløb, der er lavere end den i litra a) og b) nævnte forudbetaling, får rederen ikke saldoen tilbagebetalt.
 g)
 The rederne træffer alle nødvendige foranstaltninger til at sikre, at enhver supplerende betaling foretages inden for de i litra e) anførte frister.
 h)
 Manglende overholdelse af forpligtelserne i henhold til litra e) medfører automatisk suspension af fiskerilicensen, indtil rederen har opfyldt sine forpligtelser.
 3.
 Afgiften for kvoter til trawlere i kategori 6 betales som følger:
 a)
 Den afgift, der svarer til EU-fartøjets forventede månedlige kvote, som rederen har ansøgt om, betales, før fiskeriet påbegyndes
 b)
 Hvis den forventede månedlige kvote forhøjes, jf. afsnit A, nr. 5, skal den afgift, der modsvarer denne forhøjelse, indbetales til Kongeriget Marokkos myndigheder, før fiskeriet kan fortsætte.
 c)
 Hvis den forventede månedlige kvote overskrides og eventuelt forhøjes, forhøjes den tilsvarende afgift med faktor 3. Den månedlige saldo, der beregnes på grundlag af de faktiske fangster, betales senest to måneder efter fangstmåneden.
 KAPITEL II
 FORVALTNINGSZONER
 1.
 Forvaltningsområder for hver fiskerikategori er beskrevet i databladene i tillæg 2.
 2.
 Før datoen for anvendelsen af denne protokol meddeler Kongeriget Marokkos myndigheder Unionens myndigheder de geografiske koordinater for forvaltningszonerne samt eventuelle zoner inden for disse forvaltningszoner, hvori fiskeri er forbudt.
 3.
 Disse oplysninger fremsendes i elektronisk form i decimalformat N/S DD.ddd (WGS84).
 4.
 Enhver ændring af disse koordinater skal straks meddeles Unionen.
 5.
 Unionen kan om nødvendigt anmode om yderligere oplysninger om disse koordinater.
 KAPITEL III
 NÆRMERE BESTEMMELSER FOR VIDENSKABELIGT FISKERI
 1.
 Parterne beslutter i fællesskab
 a)
 hvilke operatører i Unionen der udfører det videnskabelige fiskeri
 b)
 hvilken periode der er bedst egnet til formålet, og
 c)
 hvilke betingelser der finder anvendelse.
 2.
 For at lette EU-fartøjernes undersøgelsesarbejde videresender departementet de foreliggende videnskabelige oplysninger og andre tilgængelige basisoplysninger.
 3.
 Parterne fastlægger sammen den videnskabelige protokol, der skal anvendes som grundlag for det videnskabelige fiskeri, og som skal fremsendes til de berørte operatører.
 4.
 Det videnskabelige fiskeri skal vare i mindst tre og højst seks måneder, medmindre parterne aftaler andet.
 5.
 Unionens myndigheder videresender til Kongeriget Marokkos myndigheder ansøgningen om fiskerilicens til det videnskabelige fiskeri ledsaget af tekniske data med angivelse af:
 a)
 EU-fartøjets tekniske specifikationer
 b)
 EU-fartøjsofficerernes fiskerifagkundskaber
 c)
 forslaget om tekniske parametre for det videnskabelige fiskeri (varighed, redskab, undersøgelsesområde osv.)
 d)
 finansieringsmåden.
 6.
 Hvis der er behov for det, organiserer departementet en dialog om de tekniske og finansielle aspekter med Unionens myndigheder og eventuelt med de pågældende redere.
 7.
 Før iværksættelsen af det videnskabelige fiskeri skal EU-fartøjet anløbe en marokkansk havn udpeget af Kongeriget Marokkos myndigheder for


text:
at lade sig underkaste de inspektioner, der er fastsat i dette bilags kapitel VIII, stk. 1.
 8.
 Før det videnskabelige fiskeris begyndelse forelægger rederne departementet og Unionens myndigheder:
 a)
 en erklæring om de fangster, der allerede er om bord
 b)
 de tekniske specifikationer for det fiskeredskab, der anvendes under det videnskabelige fiskeri, og
 c)
 en forsikring om, at de overholder gældende bestemmelser.
 9.
 Under det videnskabelige fiskeri har de pågældende redere følgende forpligtelser:
 a)
 de skal sende departementet og Unionens myndigheder en ugentlig rapport om fangsterne pr. dag og pr. træk med angivelse af de tekniske parametre for det videnskabelige fiskeri (position, dybde, dato og klokkeslæt, fangster og andre bemærkninger eller kommentarer)
 b)
 de skal meddele EU-fartøjets position, fart og kurs via VMS
 c)
 de skal sikre, at en videnskabelig observatør med marokkansk statsborgerskab eller udpeget af Kongeriget Marokkos myndigheder er om bord i overensstemmelse med bestemmelserne om observatører i kapitel VII. Medmindre andet er aftalt mellem parterne, vil et EU-fartøj aldrig blive tvunget til at anløbe havn mere end én gang hver anden måned
 d)
 de skal lade deres EU-fartøj underkaste inspektion, inden det forlader fiskerizonen, hvis Kongeriget Marokkos myndigheder anmoder om det
 e)
 de skal overholde de marokkanske love og bestemmelser om fiskeri. Fangster, inkl. bifangster, under det videnskabelige fiskeri, forbliver rederens ejendom, forudsat at er i overensstemmelse med de bestemmelser, som Den Blandede Komité har fastsat herfor, og med bestemmelserne i den videnskabelige protokol.
 10.
 Departementet udpeger en kontaktperson, der er ansvarlig for at løse eventuelle uforudsete vanskeligheder, der kan hæmme det videnskabelige fiskeris udvikling.
 KAPITEL IV
 SATELLITOVERVÅGNING ELLER VMS
 A. GENERELLE BESTEMMELSER
 1.
 EU-fartøjer, som inden for rammerne af denne protokol fisker eller har til hensigt at fiske i den fiskerizonen, er underlagt den marokkanske lovgivning vedrørende drift af satellitsystemer til positionsbestemmelse og lokalisering. Flagstaten sikrer, at EU-fartøjer, der fører dens flag, er i overensstemmelse med denne lovgivnings bestemmelser.
 2.
 Aktiviteterne på alle EU-fartøjer med tilladelse i henhold til denne protokol skal overvåges løbende, navnlig ved hjælp af et VMS). De nærmere bestemmelser om denne overvågning fastsættes af Den Blandede Komité.
 3.
 VMS på EU-fartøjer, der er genstand for satellitovervågning i henhold til denne protokol, sikrer, EU-fartøjernes position automatisk transmitteres til Centre de Surveillance et de Contrôle des Pêches (CSCP) i deres flagstat, som sørger for videretransmission til Marokkos CSCP.
 4.
 Flagstaten og Marokko skal hver især udpege en VMS-ansvarlig, der fungerer som kontaktperson.
 a)
 Flagstatens CSCP og Marokkos CSCP udveksler inden protokollens ikrafttræden oplysninger (navn, adresse, telefon, telex, e-mail) på deres respektive VMS-ansvarlige.
 b)
 Enhver ændring i den VMS-ansvarliges kontaktoplysninger skal straks meddeles.
 De kontaktpunkter, hvis kontaktoplysninger er meddelt inden datoen for denne protokols anvendelse, udveksler alle relevante oplysninger om udstyret på EU-fartøjer, datatransmissionsprotokollerne eller andre funktioner, der er nødvendige for satellitovervågning.
 B. VMS-OPLYSNINGER
 1.
 Når et EU-fartøj, der fisker i henhold til fiskeriaftalen, og som satellitovervåges i medfør af denne protokol, sejler ind i den fiskerizonen, sender flagstatens CSCP straks de efterfølgende positionsmeldinger til Marokkos CSCP. Disse meldinger fremsendes som følger:
 —
 elektronisk i


text:
en sikker protokol
 —
 mindst hver anden time og
 —
 i det format, der er angivet i tillæg 3.
 2.
 Formatet NAF anvendes, indtil overgangen til det nye format UN-CEFACT. Kongeriget Marokkos myndigheder fastsætter den periode, der er nødvendig for at skifte til FN-CEFACT-formatet under FLUX-protokollen, idet der tages hensyn til tekniske forhold vedrørende integration af dette nye format og FLUX-protokollen. De fastsætter den planlagte prøvetid inden overgangen til den faktiske anvendelse af det nye format og FLUX-protokollen. Efter vellykket prøvning, vedtager parterne i fællesskab hurtigst muligt datoen for den faktiske anvendelse i Den Blandede Komité eller gennem brevveksling.
 3.
 Hver positionsmelding skal indeholde:
 a)
 EU-fartøjets identifikation
 b)
 EU-fartøjets seneste geografiske position (længdegrad og breddegrad) med en fejlmargin på under 100 m og et konfidensinterval på 99 %
 c)
 dato og klokkeslæt for registrering af position
 d)
 EU-fartøjets hastighed og kurs.
 4.
 Endvidere identificeres VMS-positionsmeldinger som følger:
 a)
 Den første position, der registreres efter indsejling i fiskerizonen, identificeres ved koden »ENT«
 b)
 alle efterfølgende positioner identificeres ved koden »POS«
 c)
 den første position, der registreres efter udsejling af fiskerizonen, identificeres ved koden »EXI«
 d)
 manuelt fremsendte positionsmeldinger, afsnit C, punkt 3, identificeres ved koden »MAN«.
 5.
 Flagstatens CSCP er ansvarlig for automatisk behandling og automatisk transmission af positionsmeldingerne. Positionsmeldingerne registreres på en sikker måde og opbevares i en database i en periode på tre år. Denne periode kan dog efter fælles aftale forkortes i tilfælde af tekniske begrænsninger.
 6.
 Software- og hardwarekomponenter for VMS skal være:
 a)
 pålidelige og må ikke tillade forfalskning af positionsoplysninger og må ikke kunne manipuleres manuelt
 b)
 fuldstændigt automatiske og konstant funktionsdygtige uanset miljø- og klimaforhold.
 7.
 Det er forbudt flytte, afbryde, ødelægge eller beskadige satellitsystemet til kontinuerlig lokalisering om bord på EU-fartøjet eller sætte det ud af funktion for bevidst at ændre, manipulere eller forfalske de oplysninger, som systemet udsender eller registrerer.
 8.
 EU-fartøjsføreren sørger til enhver tid for:
 a)
 at data ikke ændres
 b)
 at satellitovervågningsudstyrets antenne eller antenner på ingen måde obstrueres
 c)
 at strømforsyningen til satellitovervågningsudstyret ikke afbrydes og
 d)
 at VMS-udstyret ikke demonteres.
 9.
 Med henblik på overvågning og kontrol er parterne enige om, når det er nødvendigt og efter anmodning, at udveksle oplysninger om det anvendte udstyr.
 C. TEKNISK FEJL ELLER SVIGT I EU-FARTØJETS OVERVÅGNINGSUDSTYR
 1.
 Hvis der opstår en teknisk fejl i EU-fartøjets udstyr til permanent satellitovervågning, eller det ikke er funktionsdygtigt, skal flagstaten straks underrette departementet og Unionens myndigheder.
 2.
 Det defekte udstyr skal udskiftes inden for en frist på ti arbejdsdage efter flagstatens meddelelse om fejl herpå til Marokkos CSCP. Efter udløbet af denne frist skal det pågældende EU-fartøj anløbe en havn udpeget af Kongeriget Marokkos myndigheder med henblik på håndhævelse af myndighedsbestemmelser og reparation eller skal forlade zonen, forudsat at flagstaten videresender inspektionsrapporten vedrørende det defekte udstyr, og angiver årsagerne til, at det ikke længere er funktionsdygtigt, til Marokkos CSCP.
 3.
 Så længe udstyret ikke er udskiftet, sender EU-fartøjsføreren manuelt til flagstatens CSCP elektronisk, via radio eller fax en sammenfattende positionsmelding hver fjerde time, der


text:
indeholder de positionsmeldinger, som EU-fartøjsføreren har registreret på de betingelser, der er anført i afsnit B.
 4.
 Disse manuelle meddelelser skal straks registreres af flagstatens CSCP i den i afsnit B, punkt 5, omhandlede database, og sendes uden ophold til Marokkos CSCP af flagstatens CSCP i henhold til den samme protokol og det samme format som dem, der er beskrevet i tillæg 3.
 D. MANGLENDE MODTAGELSE AF VMS-OPLYSNINGER I MAROKKOS CSCP
 1.
 Hvis Marokkos CSCP konstaterer, at flagstaten ikke meddeler de i afsnit B angivne oplysninger, underrettes Unionens myndigheder og den berørte flagstat straks herom.
 2.
 Den berørte flagstats CSCP og/eller Marokkos CSCP meddeler straks hinanden enhver driftsfejl, hvad angår kommunikation og modtagelse af positionsmeldinger for hurtigst muligt at finde en teknisk løsning. Unionens myndigheder skal underrettes om den løsning, de to CSCP'er finder.
 3.
 Alle meddelelser, der ikke fremsendes, mens der er teknisk svigt, skal sendes igen, så snart forbindelsen er genetableret mellem den berørte flagstats CSCP og Marokkos CSCP.
 4.
 Flagstagens CSCP og Marokkos CSCP aftaler, inden denne protokol træder i kraft, hvilke alternative elektroniske midler, der anvendes til fremsendelse af VMS-oplysninger, hvis der opstår fejl i kommunikationen mellem CSCP'erne, og underretter også straks hinanden om eventuelle ændringer.
 5.
 Kommunikationssvigt mellem Marokkos CSCP og EU-flagstaternes CSCP'er må ikke påvirke EU-fartøjernes almindelige fiskeri. Den kommunikationsform, der besluttes inden for rammerne af punkt 4, skal imidlertid anvendes staks.
 6.
 Kongeriget Marokkos myndigheder underretter sine kompetente kontrolmyndigheder, så disse ikke træffer foranstaltninger mod EU-fartøjer for ikke at have sendt VMS-oplysninger på grund af teknisk fejl i et CSCP, og underretter om det transmissionsmiddel, der er valg i medfør af punkt 4.
 E. BESKYTTELSE AF VMS-OPLYSNINGER
 1.
 Alle de overvågningsdata, som en part meddeler den anden part i overensstemmelse med disse bestemmelser, er udelukkende til brug for Kongeriget Marokkos myndigheder i deres kontrol og overvågning af EU-flåden, der fisker i henhold til fiskeriaftalen, samt Marokkos forskningsundersøgelser i forbindelse med fiskeriforvaltning.
 2.
 Sådanne data må under ingen omstændigheder meddeles andre parter uanset årsagen.
 3.
 Enhver tvist om fortolkningen eller anvendelsen af bestemmelserne i kapitel IV søges løst ved samråd mellem parterne i Den Blandede Komité, jf. fiskeriaftalens artikel 13, der træffer afgørelse i sagen.
 4.
 Parterne er enige om, at de om nødvendigt tager disse bestemmelser op til revision i Den Blandede Komité.
 KAPITEL V
 FANGSTOPGØRELSE
 A. FISKERILOGBOG
 1.
 EU-skibsføreren er forpligtet til at anvende fiskerilogbogen, der udformes efter modellerne i tillæg 4 og 5, og ajourføre den efter bestemmelserne i de forklarende bemærkninger til denne logbog.
 2.
 Rederen skal sende en kopi af fiskerilogbogen til sine kompetente myndigheder senest 15 dage efter landing af fangsterne. Disse myndigheder fremsender straks kopierne til Unionens myndigheder og departementet. Fiskerilogbøger skal udfyldes og fremsendes, selv i tilfælde af nulfangst.
 3.
 Rederens manglende overholdelse af forpligtelserne i henhold til punkt 1 og 2 medfører automatisk suspension af fiskerilicensen, indtil vedkommende har opfyldt sine forpligtelser. Unionens myndigheder underrettes straks om en sådan beslutning.
 B. KVARTALSVISE FANGSTOPGØRELSER
 1.
 Unionens myndigheder underretter inden udgangen af hvert kvartal departementet om EU-fartøjernes


text:
fangstmængder i det foregående kvartal i overensstemmelse med modellerne i tillæg 6 og 7.
 2.
 Oplysningerne gives pr. måned og opdeles efter kategori for alle EU-fartøjer og efter art som angivet i fiskerilogbogen.
 3.
 Disse oplysninger sendes ligeledes til departementet i en datafil i et format, der er foreneligt med den software, som departementet anvender.
 C. OPLYSNINGERNES PÅLIDELIGHED
 Oplysningerne i de dokumenter, der er omhandlet i afsnit A og B, skal afspejle de faktiske fiskeriforhold, så de kan indgå i grundlaget for overvågning af fiskeressourcernes udvikling.
 D. OVERGANG TIL ET ELEKTRONISK SYSTEM
 1.
 Den elektroniske udveksling af alle data vedrørende fangster og opgørelse (ved hjælp af ERS-systemet) foretages i XML-formatet EU-ERS 3.1.0 via Kommissionens Data Exchange Highway (DEH), indtil der skiftes til det nye format UN-CEFACT, der gør brug af Kommissionens FLUX-netværk.
 2.
 Parterne foretager i løbet af de første seks måneder af denne protokols anvendelsesperiode de nødvendige test af ERS-systemet.
 3.
 Parterne sørger at gennemføre dette ERS-system og udskifte papirudgaven af fiskerilogbogen og fangstopgørelsen med ERS-data ved prøveperiodens afslutning, som om nødvendigt efter samråd kan forlænges.
 4.
 I forbindelse med ERS-systemet anvender parterne den metode og det indberetningsformat, der er fastsat i de tekniske bestemmelser, som sammen med det tilhørende gennemførelsesbestemmelser fastlægges ved brevveksling, før datoen for anvendelsen af denne protokol.
 E. LANDINGER UDEN FOR MAROKKO
 Rederen skal sende fangstopgørelser inden for rammerne af denne protokol til deres kompetente myndigheder senest 15 dage efter landing af fangsterne. Inden for samme frist fremsendes en kopi til delegationen og til Kongeriget Marokkos myndigheder til adresser, der ved brevveksling er meddelt inden datoen for anvendelsen af denne protokol.
 Manglende overholdelse af disse forpligtelser medfører automatisk suspension af fiskerilicensen, indtil rederen har opfyldt sine forpligtelser. Unionens myndigheder underrettes straks om en sådansuspension.
 KAPITEL VI
 PÅMØNSTRING AF MAROKKANSKE SØFOLK
 1.
 De redere, der får udstedt fiskerilicens i henhold til denne protokol, skal i hele perioden, hvor de befinder sig i fiskerizonen, påmønstre marokkanske søfolk i henhold til bestemmelserne i databladene i tillæg 2.
 2.
 Rederen vælger de søfolk, de påmønstrer på deres fiskerfartøjer:
 a)
 enten fra den officielle liste med kandidater fra søfartsskoler, som departementet fremsender til Unionens myndigheder, der fremsender den til de berørte flagstater. Listen ajourføres hvert år den 1. februar. Rederne vælger frit blandt de kandidater, der har de bedste kompetencer og den mest passende erfaring.
 b)
 eller søfolk, som beviseligt har påmønstret et EU-fartøj under en af de foregående protokoller.
 3.
 De marokkanske søfolks arbejdskontrakter, som de underskrivende parter modtager en kopi af, indgås mellem redernes repræsentant(er) på den ene side og søfolkene og/eller deres fagforeninger eller disses repræsentanter på den anden side i forståelse med de Kongeriget Marokkos myndigheder. Kontrakterne sikrer, at søfolkene omfattes af den for dem relevante socialsikringsordning, som omfatter livsforsikring, sygeforsikring og ulykkesforsikring.
 4.
 Rederen eller dennes repræsentant sender en kopi af kontrakten til departementet via delegationen.
 5.
 Rederen eller dennes repræsentant meddeler via delegationen departementet navnene på de marokkanske søfolk, der er påmønstret hvert EU-fartøj, og bekræfter, at de er opført på besætningslisten.
 6.
 Delegationen


text:
meddeler den 1. februar og den 1. august departementet en halvårlig oversigt for hvert EU-fartøj med navnene på de marokkanske søfolk, der er påmønstret EU-fartøjer, hvoraf det fremgår, at de er opført på besætningslisten.
 7.
 De marokkanske søfolks hyre betales af rederne. Den aftales mellem rederne eller disses repræsentanter og de pågældende marokkanske søfolk eller deres repræsentanter, inden fiskerilicenserne udstedes. De marokkanske søfolks lønvilkår må ikke være dårligere end dem, der gælder for marokkanske besætninger, de skal følge ILO-normerne og må under ingen omstændigheder være ringere end disse.
 8.
 Hvis én eller flere af de hyrede søfolk ikke møder frem inden det fastsatte tidspunkt for EU-fartøjets afsejling, kan fartøjsføreren indlede den planlagte fangstrejse, efter at påmønstringshavnens kompetente myndigheder er blevet underrettet om, at der ikke er påmønstret det foreskrevne antal sømænd, og efter at besætningslisten er blevet ajourført. Disse myndigheder underretter departementet herom.
 9.
 Rederen er forpligtet til at træffe de nødvendige foranstaltninger til at sikre, at fiskerifartøjet senest på den næste fangstrejse påmønstrer det antal søfolk.
 10.
 Hvis de pågældende EU-fartøjers redere af andre grunde end den, der er i punkt 8, ikke påmønstrer marokkanske søfolk, skal de inden tre måneder for hver fiskedag i den marokkanske fiskerizone betale et standardbeløb på 20 EUR pr. sømand.
 11.
 Beløbet anvendes til uddannelse af marokkanske havfiskere og indbetales på konto nr. 0018100078000 20110750201 i Bank Al Maghrib, Marokko.
 12.
 Hvis en reder gentagne gange ikke påmønstrer det foreskrevne antal marokkanske søfolk, medfører det, undtagen i tilfældet i punkt 8, automatisk suspension af EU-fartøjets fiskerilicens, indtil denne forpligtelse er opfyldt. Delegationen underrettes straks om en sådan beslutning.
 KAPITEL VII
 OBSERVATION AF FISKERIET
 1.
 EU-fartøjer, der har tilladelse til at fiske i fiskerizonen i henhold til denne protokol, skal tage observatører om bord, der er udpeget som »videnskabelige observatører« af Kongeriget Marokkos myndigheder. Resultatet af det arbejde, der udføres af sådanne observatører kan anvendes til videnskabelige formål og/eller kontrol.
 2.
 Dækningsgraden for og varigheden af observationen efter kategori er nævnt i databladene i tillæg 2.
 3.
 Betingelserne for de udpegede observatørers ombordstigning er som følger:
 a)
 Departementet opstiller en liste over de EU-fartøjer, der skal tage en observatør om bord, og en liste over de observatører, der er udpeget hertil. Disse lister meddeles delegationen, så snart de er opstillet.
 b)
 Departementet meddeler via delegationen de pågældende redere navnet på den observatør, der skal tages om bord på EU-fartøjet, samtidig med udstedelsen af fiskerilicensen eller senest 15 dage før den fastsatte dato for observatørens ombordstigning.
 4.
 De nærmere detaljer vedrørende observatørens ombordtagning aftales mellem rederen eller dennes repræsentant og Kongeriget Marokkos myndigheder.
 5.
 Den berørte reder meddeler senest to uger før den planlagte dato for observatørens ombordtagning datoen og havnen, der er udpeget af Kongeriget Marokkos myndigheder, for denne ombordtagning.
 6.
 Observatøren tages om bord i den havn, som rederen har valgt, ved indledningen af den første fangstrejse i fiskerizonen efter meddelelse af listen over udpegede EU-fartøjer.
 7.
 I det tilfælde, at observatøren tages om bord i et andet land, afholder rederen hans rejseudgifter.


text:
Hvis et EU-fartøj med en observatør om bord forlader fiskerizonen, træffes alle fornødne foranstaltninger til at sikre, at observatøren kommer hjem så hurtigt som muligt for reders regning.
 8.
 Hvis en observatør har måttet rejse forgæves, fordi en reder ikke har opfyldt sine forpligtelser, skal rederen afholde rejseudgifterne og betale dagpenge efter de satser, som gælder for marokkanske embedsmænd af samme grad, for de dage, hvor observatøren ikke har kunnet arbejde. Hvis rederen er skyld i, at ombordtagningen forsinkes, skal han ligeledes betale observatøren dagpenge.
 9.
 Enhver ændring af dagpengeordningen skal meddeles delegationen senest to måneder inden dens ikrafttræden.
 10.
 Hvis observatøren ikke er på det aftalte sted på det aftalte tidspunkt og ikke ankommer i løbet af de efterfølgende 12 timer, løses rederen automatisk fra sin forpligtelse til at tage denne observatør om bord.
 11.
 Observatøren behandles om bord som officer. Observatøren har til opgave:
 a)
 at observere EU-fartøjernes fiskeri
 b)
 at kontrollere de fiskende EU-fartøjers position
 c)
 at udtage biologiske prøver som led i videnskabelige programmer
 d)
 at registrere, hvilke fiskeredskaber der anvendes
 e)
 at kontrollere fiskerilogbogsoplysningerne om fangsterne i fiskerizonen
 f)
 at kontrollere bifangstprocenterne og udarbejde et skøn over de genudsatte mængder af salgbare fisk, krebsdyr og blæksprutter
 g)
 pr. fax eller elektronisk at indberette fangstdata, herunder ombordværende hoved- og bifangstmængder.
 12.
 Fartøjsføreren træffer på sit ansvarsområde alle nødvendige forholdsregler til at sikre observatørens fysiske og psykiske sikkerhed under arbejdet.
 13.
 Observatøren skal have adgang til alle faciliteter, der er nødvendige, for at han kan udføre sine opgaver. Fartøjsføreren skal give observatøren let adgang til de kommunikationsmidler, som er nødvendige for, at han kan udføre sine opgaver, til de dokumenter, der direkte vedrører EU-fartøjets fiskeri, herunder fiskerilogbog og navigationsbog, samt til de steder om bord, hvor han må have adgang for lettere at kunne udføre sine opgaver.
 14.
 Under sit ophold om bord skal observatøren:
 a)
 træffe alle passende forholdsregler til at sikre, at hans ombordtagning og tilstedeværelse om bord på EU-fartøjet hverken afbryder eller hæmmer fiskeriet
 b)
 tage vare på genstande og udstyr om bord samt respektere fortroligheden af alle EU-fartøjets papirer.
 15.
 Observatøren udarbejder ved observationsperiodens afslutning, og inden han forlader EU-fartøjet, en aktivitetsrapport, der sendes til Kongeriget Marokkos myndigheder med kopi til delegationen. Han underskriver den i nærværelse af fartøjsføreren, som kan tilføje eller anmode om at få tilføjet eventuelle bemærkninger, som han finder relevante, idet hver bemærkning skal efterfølges af hans underskrift. EU-fartøjsføreren får en kopi af rapporten, når observatørerne går fra borde.
 16.
 Rederen afholder udgifterne til observatørens kost og logi, som skal være af samme kvalitet som officerernes, under hensyntagen til mulighederne om bord på EU-fartøjet.
 17.
 Observatørens løn og socialbidrag betales af Kongeriget Marokkos myndigheder.
 18.
 For at dække udgifterne til observatørernes ophold om bord på EU-fartøjerne er det fastsat, at der foruden de afgifter, som redernes skal betale, skal afholdes såkaldte »udgifter til observatører«, der beregnes på basis af 5,5 EUR/bruttoregisterton (gross tonnage — GT) pr. kvartal og pr. EU-fartøj, der fisker i fiskerizonen. Disse udgifter betales i henhold


text:
til de betalingsbetingelser, der er nævnt i kapitel I, afsnit E, i bilaget.
 19.
 Manglende overholdelse af forpligtelserne i punkt 1-18 medfører automatisk suspension af fiskerilicensen, indtil rederen har opfyldt sine forpligtelser. Delegationen underrettes straks om en sådan suspension.
 KAPITEL VIII
 OVERVÅGNING OG KONTROL
 A. TEKNISKE KONTROLBESØG
 1.
 EU-fartøjer, der har fiskerilicens i henhold til bestemmelserne i denne protokol, skal én gang pr. kalenderår og ved ændring af deres tekniske specifikationer eller efter en ansøgning om ændring af fiskerikategori med deraf følgende anvendelse af andre fiskeredskaber anløbe en havn udpeget af Kongeriget Marokkos myndigheder for at lade sig underkaste de tekniske kontrolbesøg, der er fastsat i de gældende bestemmelser. Disse tekniske kontrolbesøg skal finde sted senest 48 timer efter EU-fartøjets ankomst i havn.
 2.
 Efter det tekniske kontrolbesøg udstedes der en overensstemmelsesattest til EU-fartøjets fører for en gyldighedsperiode svarende til fiskerilicensens løbetid, og denne gyldighedsperiode forlænges de facto for de EU-fartøjer, der fornyer deres licens i løbet af kalenderåret. Den maksimale gyldighedsperiode er dog ét år. Denne attest skal til stadighed opbevares om bord.
 3.
 Formålet med tekniske kontrolbesøg er at kontrollere, om de tekniske specifikationer og redskaberne om bord opfylder bestemmelserne, kontrollere driften af satellitsystemet til positionsbestemmelse og lokalisering, der er installeret om bord, og kontrollere om bestemmelserne vedrørende den marokkanske besætning er opfyldt.
 4.
 Udgifterne til de tekniske kontrolbesøg afholdes af rederne og fastsættes på grundlag af satserne i den marokkanske lovgivning. De må ikke overstige det, som andre fartøjer normalt betaler for de samme ydelser.
 5.
 Manglende overholdelse af bestemmelserne i punkt 1, 2 og 3 medfører automatisk suspension af fiskerilicensen, indtil rederen har opfyldt disse forpligtelser. Delegationen underrettes straks om en sådan suspension.
 B. INDSEJLING I OG UDSEJLING AF ZONEN
 1.
 EU-fartøjer med fiskerilicens i henhold til denne protokol, meddeler mindst seks timer i forvejen pr. e-mail departementet, at de agter at sejle ind i eller ud af fiskerizonen, og angiver følgende:
 a)
 dato og klokkeslæt for fremsendelse af meddelelsen
 b)
 EU-fartøjets position i overensstemmelse med afsnit B i kapitel IV
 c)
 vægt i kilogram og fangster efter art om bord identificeret ved alfa-3 koden
 d)
 typen af meddelelse, såsom »fangst ved indsejling« (COE) og »fangst ved udsejling« (COX).
 2.
 Den frist, der er omhandlet i punkt 1, nedsættes til en time for EU-fartøjer i kategori 1 og 2.
 3.
 Disse meddelelser skal fortrinsvis sendes pr. e-mail eller fax, og de nærmere detaljer herfor meddeles ved brevveksling før denne protokols ikrafttræden.
 4.
 Hvis der er tale EU-fartøjer i kategori 6, kræver den endelige udsejling af fiskerizonen forudgående tilladelse fra departementet. En sådan tilladelse udstedes senest 24 timer efter anmodning fra EU-fartøjsføreren eller dennes repræsentant, medmindre anmodningen indgives dagen før en weekend, i hvilket tilfælde tilladelsen udstedes den følgende mandag. Hvis der afslås tilladelse, underretter departementet straks rederen og Unionens myndigheder om grundene hertil.
 5.
 Hvis et EU-fartøj afsløres i at fiske, uden at have underrettet departementet herom, betragtes fartøjet som et EU-fartøj uden licens.
 6.
 Når rederen indgiver ansøgning om fiskerilicens, angives EU-fartøjets faxnummer, telefonnummer og


text:
fartøjsførerens e-mailadresse.
 C. KONTROLPROCEDURER
 1.
 Føreren af et EU-fartøj med licens i henhold til denne protokol, skal tillade, at marokkanske embedsmænd med ansvar for fiskeriinspektion og -kontrol kommer om bord, og skal hjælpe dem med at komme om bord og bistå dem i deres arbejde.
 2.
 Sådanne embedsmænd må ikke opholde sig om bord længere end nødvendigt for at udføre deres opgaver.
 3.
 Ved afslutningen af hver inspektion udarbejder inspektøren en inspektionsrapport, der medunderskrives af EU-fartøjets fører, som har ret til at fremsætte bemærkninger til rapporten. En kopi udleveres til fartøjsføreren.
 D. OPBRINGNING
 1.
 Departementet skal hurtigst muligt og inden 48 timer underrette delegationen om enhver opbringning af et EU-fartøj i fiskerizonen.
 2.
 Unionens myndigheder modtager samtidig en kort rapport om omstændighederne ved og årsagerne til opbringningen.
 3.
 Føreren skal sejle sit EU-fartøj til den havn, som de Kongeriget Marokkos kontrolmyndigheder anviser. Et EU-fartøj, som overtræder marokkansk havfiskerilovgivning, tilbageholdes i havn, indtil de lovgivningsmæssige formaliteter er afsluttet.
 E. OVERTRÆDELSESRAPPORT
 1.
 Efter konstatering af den overtrædelse, som er anført i den rapport, som Kongeriget Marokkos kontrolmyndigheder har udfærdiget, underskriver EU-fartøjsføreren denne rapport. Hvis fartøjsføreren afviser eller er forhindret i at underskrive, nævnes dette i denne rapport.
 2.
 Underskrift eller fraværet heraf indskrænker ikke de rettigheder og de forsvarsmuligheder, som fartøjsføreren kan påberåbe sig med henblik på at bestride den påståede overtrædelse.
 F. BEHANDLING AF OVERTRÆDELSESSAGER
 1.
 Inden en sag om konstateret overtrædelse indbringes for domstolene, søges den løst ved mægling i overensstemmelse med marokkanske fiskeribestemmelser.
 Indgåelse af forlig skal ske senest tre arbejdsdage efter modtagelse af reders anmodning om tvistbilæggelse ved mægling. Ved indgåelse af forlig udstedes en betalingsanmodning med nærmere angivet betalingsfrist til rederen. Ved betaling inden for denne frist bliver transaktionen definitiv, men overskrides fristen, indleder departementet en retssag.
 2.
 I tilfælde af mægling bestemmes bødestørrelsen efter marokkansk fiskerilovgivning.
 3.
 Hvis sagen ikke kan afsluttes ved mægling, og den indbringes for en kompetent retslig myndighed, indbetaler rederen en bankgaranti, der er tilstrækkelig til at sikre betaling af pålagte bøder, på en bankkonto i Bank Al Maghrib — Marokko, som meddeles ved brevveksling før datoen for anvendelsen af denne protokol.
 4.
 Bankgarantien frigives først, når retssagen er afgjort. Den frigives straks, hvis sagen ender uden domfældelse. Hvis der idømmes en bøde, der er mindre end den stillede sikkerhed, frigiver Kongeriget Marokkos myndigheder det overskydende beløb.
 5.
 EU-fartøjet kan forlade havnen:
 a)
 efter at de forpligtelser, som følger af mæglingsproceduren, er opfyldt, eller
 b)
 efter at bankgarantien i stk. 3 er stillet, og Kongeriget Marokkos myndigheder har godkendt den, i afventning af retssagens afslutning.
 G. OMLADNING
 1.
 Enhver omladning af fangster på havet er forbudt i fiskerizonen. Såfremt de ønsker det, kan EU-fartøjer i kategori 6 imidlertid omlade fangster i fiskerizonen i en havn udpeget af Kongeriget Marokkos myndigheder eller ud for denne, efter at have indhentet tilladelse fra departementet. Omladningen skal overvåges af en observatør eller en repræsentant for departementet og kontrolmyndighederne. Overtrædelse af denne bestemmelse kan medføre sanktioner efter gældende marokkansk lovgivning.
 2.
 Fiskerfartøjets reder skal senest 72 timer